title: Kirkkonummen taistelut

text: Punaiset aloittivat Sigurdsin, Ingelsin ja Myllykylän piirityksen 22. helmikuuta, jolloin Kirkkonummen asemalle saapui aamupäivän aikana useita punakaartin komppanioita. Helsingin punakaartin lisäksi mukana oli kaartilaisia ympäri Uuttamaata, suurimmat osastot tulivat Lohjalta ja Hyvinkäältä. Suojeluskuntalaiset lähtivät punaisia vastaan, mutta huomatessaan vihollisen ylivoiman kääntyivät nopeasti takaisin. Punaisten tykistö asettui 2,5 kilometriä Sigurdsin eteläpuolelle sijaitsevalle Jungfrubergetin mäelle, josta se alkoi tulittamaan valkoisten asemia. Pääosa tykistötulesta suuntautui Sigurdsin kartanoon, mutta myös Ingelsiä ja Myllykylää pommitettiin. Lisäksi punakaartin konekiväärikomppaniat etenivät valkoisten asemien läheisyyteen. Puolenpäivän jälkeen alkanut tulitus taukosi pimeyden laskeuduttua kello 18–19 aikoihin, jolloin punaisten etujoukot vetäytyivät palatakseen asemiinsa taas aikaisin seuraavana aamuna. Tykistö- ja konekiväärituli jatkui myös seuraavina päivinä, kunnes Sigurdskåren teki 25. helmikuuta päätöksen vetäytyä alueelta. Saman päivän aikana punaiset olivat saaneet lisävoimia ja ottaneet haltuunsa Ingelsin, jossa olleet suojeluskuntalaiset pakenivat Sigurdsiin puolenpäivän jälkeen.


title: Kirkkonummen taistelut

text: Suojeluskuntalaiset vetäytyivät Sigurdsista seudulle laskeutuneen sankan sumun turvin iltakymmeneltä 25. helmikuuta. 70 hevosen vetämä kolonna siirtyi aluksi maanteitse pari kilometriä pohjoiseen Volsiin ja sieltä edelleen Humaljärven jään yli, kiertäen punaisten saartorenkaan itäpuolelta. Pieni joukko jäi edelleen miehittämään puolustusasemia, jotta punaiset eivät huomaisi heidän poistuneen. Puolenyön aikaan Sigurdskåren saapui Sepänkylään, jossa se kohtasi ryhmän punakaartilaisia. Syntyneessä tulitaistelussa kuoli yksi suojeluskuntalainen ja seitsemän punaista, joista valkoiset mahdollisesti teloittivat neljä antautunutta. Saavuttuaan Masalaan johtavalle maantielle suojeluskuntalaiset olivat aikeissa kääntyä Helsingin suuntaan, mutta saatuaan aamulla tiedon Masalan rautatieasemalle saapuneista punakaartilaisista, he päättivät jatkaa matkaa rautatietä pitkin toiseen suuntaan. He marssivat Inkilän ja Jorvaksen kautta Honskbyn kylään ja sieltä edelleen Friggersbyn kautta Upinniemeen, jonne kaarti saapui iltapäivällä 26. helmikuuta.


title: Kirkkonummen taistelut

text: Upinniemeen saavuttuaan kaartilaiset asettuivat Edön graniittilouhoksen parakkeihin. Sieltä oli tarkoitus siirtyä jään yli vajaan kymmenen kilometrin päässä sijaitsevaan Mäkiluodon linnakesaareen, jota venäläistä sotilaat pitivät hallussaan. Luutnantti Hast tiedusteli Mäkiluodon tilanteesta paikalliselta kalastajalta tietämättä, että tämä oli punaisten kannattaja. Kalastaja otti Hastin poistuttua yhteyttä punakaartin esikuntaan Helsinkiin ja kertoi valkoisten suunnitelmista. Aikaisin seuraavana aamuna Hastin johtama 20–30 hengen ryhmä suuntasi kohti Mäkiluotoa. Matkan aikana kymmenen miestä jätettiin miehittämään Träskön ja Lilla-Träskön saarissa sijaitsevia asemia. Kymmenen miestä puolestaan miehitti Rönnskärin majakkasaaren ja riisui siellä olleet kuusi matruusia aseista. Hast meni Mäkiluotoon parin miehen kanssa ja jätti loput selustatueksi, myös matkassa olleet hevoset jätettiin saarten suojiin. Linnakkeeseen oli jo aikaisemmin Sigurdsista lähetetty tunnustelijoita, jotka kuitenkin oli vangittu ja ilmeisesti kaksi heistä oli saanut surmansa. Mäkiluodossa oli Hastin saapuessa 40 venäläistä matruusia sekä aseistettuja venäläisiä, suomalaisia ja virolaisia työmiehiä. Matruusit olivat yhtä bolševikkia lukuun ottamatta menševikkejä ja työmiehet puolestaan punaisten kannattajia. Hast sai kuitenkin heihin yhteyden paljastamatta itseään ja alkoi käymään kauppaa elintarvikkeista. Neuvottelujen jälkeen hän lähetti viestinviejän noutamaan kuljetusapua, mutta odottamaan jääneet miehet tulkitsivat tämän sanoman väärin ja suojeluskuntalaiset aloittivat hyökkäyksen kohti Mäkiluotoa. Matruusit avasivat konekivääri- ja tykkitulen hyökkääjiä vastaan, jolloin yksi mies haavoittui kuollettavasti. Hast jäi 15 miehen kanssa venäläisten vangiksi, loppujen perääntyessä takaisin manterelle.


title: Kirkkonummen taistelut

text: Edön louhoksella majailleiden suojeluskuntalaisten tilanne oli nyt muodostumassa epätoivoiseksi. He olivat eristyksissä kaukana toisista valkoisísta, eikä ruokaakaan ollut enää jäljellä. Lisäksi louhosta ammuttiin Mäkiluodon linnakkeesta. Sigurdskåren päätti nyt hajaantua ja poistua Upinniemestä lännen suuntaan. Kaksi kaartin esikunnan jäsentä oli jo ehtinyt lähtemään omille teilleen. Hieman ennen puoltapäivää paikalle kuitenkin saapui kaksi ratsumiestä valkoista lippua kantaen. He paljastuivat Ruotsin suurlähetystön edustajaksi, jotka olivat neuvotelleet punaisten ylipäällikö Eero Haapalaisen kanssa Sigurdskårenin antautumisesta. Luutnantti Liljeqvist, parooni Wrede ja esikuntapäällikkö V. F. Johanson lähtivät ruotsalaisten mukana jatkamaan neuvotteluja. Ruotsalaisten esityksen mukaan Sigrudskårenin miehiä kohdeltaisiin kansainvälisten sopimusten mukaisesti sotavankeina ja heidät sijoitettaisiin asianmukaisiin oloihin Helsingissä. Lisäksi punaiset lupasivat pitää huolta kaatuneista ja haavoittuneista suojeluskuntalaisista. Sopimuksen mukaan punaiset lupasivat myös antautumisen jälkeen jättää alueen valkoiset isännät rauhaan. Punaisilla oli Helsingin seudulla valmiina tuhansia miehiä, joten suojeluskuntalaiset päättivät lopulta suostua ehtoihin. Luutnantti Liljeqvist ei kuitenkaan upseerina katsonut voivansa antautua ja niin hänet päästettiin 18 miehen mukana poistumaan Tammisaaren saaristoon, jossa ryhmä asettui Tovön saareen saksalaisten saapumiseen saakka. Antautuneet 467 suojeluskuntalaista kuljetettiin 28. helmikuuta kahdella junalla Helsinkiin, jossa heidät sijoitettiin Ruotsalaisen reaalilyseon tiloihin Kruununhaan kaupunginosaan. Haavoittuneet puolestaan kuljetettiin Sigurdsin sairashuoneelta Teddy Biaudet’n johdolla Punaisen Ristin sotasairaalaan Hotelli Kämpiin.


title: Kirkkonummen taistelut

text: Sigurdskåren pysyi vangittuna saksalaisten Helsingin valtaukseen 13. huhtikuuta saakka. Tämän jälkeen Sigurdskårenin miehistä ja Porvoon saaristossa niin sanotulla Pellingin retkellä mukana olleista ruotsinkielisistä suojeluskuntalaisista muodostettiin Länsi-Uudenmaan pataljoona, joka huhti–toukokuun aikana teloitti ainakin 200 punaista tai punaiseksi epäiltyä eri puolilla Uuttamaata. Niistä tunnetuimmat ovat Västankvarnin teloitukset Inkoossa.


title: Kirkkonummen taistelut

text: Kirkkonummen kirkon vierustalla olevan Sigurdskårenin muistomerkin on tehnyt kuvanveistäjä Viktor Jansson. Ingelsissä on Sigurdsin taisteluissa kaatuneiden suojeluskuntalaisten muistomerkki. Masalassa kulkevan Tinapellontien varrella puolestaan on neljän punakaartilaisten muistolaatta.


title: Kirkkonummen taistelut

text: Vuonna 2008 ilmestyi tammisaarelaisen historianopettajan Sture Lindholmin toimittama kirja "Sigurds saga", joka sisältää tapahtumissa mukana olleen Sigurdsion kartanon taloudenhoitajan Henrik Lindebergin (1893–1961) päiväkirjamerkintöjä ja piirustuksia. Muistelmateoksia Sigurdsin ja Suitian kaarteista ovat kirjoittaneet myös Ivar Hortling, Alf Brenner ja Sven Berglund.


title: Korail

text: Korail (, tarkemmin , , "hanjaksi" 韓國鐵道公社) on Etelä-Korean valtiollinen junayhtiö, joka harjoittaa rautatieliikennettä Etelä-Koreassa. Yhtiön pääkonttori on Daejeonissa.


title: Korail

text: Rautatieliikenne Koreassa alkoi vuonna 1899. Ensimmäinen rataosuus oli Gyeongin-reitti Incheonista Souliin. Rautateitä rakennettiin 1900-luvun alussa niin, että ne yhdistivät koko niemimaan suurimmat kaupungit.


title: Korail

text: Etelä-Korean valtiollinen rautatieyhtiö, nykyisen Korailin ja KRNA:n edeltäjä, perustettiin vuonna 1963. Rataverkko ja junaliikenne eriytettiin vuonna 2005.


title: Korail

text: Soulin ensimmäinen metrorata otettiin käyttöön vuonna 1974. Metroverkostoa on laajennettu niin, että vuonna 2015 reittejä oli 12 kpl ja rataverkoston laajuus oli 526 kilometriä. Suurnopeusjunaliikenne (KTX) alkoi vuonna 2004. KTX-rataverkkoa on laajennettu, ja sen pituus oli vuonna 2015 556 kilometriä.


title: Korail

text: Korail liikennöi Etelä-Korean rautatiet omistavan ja hallinnoivan KRNA:n (, ) radoilla. Yhtiö harjoittaa tavaraliikennettä sekä henkilöliikennettä niin suurnopeusjunilla, metrojunilla kuin perinteisillä taajama- ja kaukojunilla.


title: Korail

text: Korailin junissa oli vuonna 2015 noin 134 milj. matkustajaa ja kuljetetun tavaran määrä oli 37 milj. tonnia.


title: Korail

text: Korailin myyntitulot olivat vuonna 2014 noin 70 % liikevaihdosta ja jakaantuivat seuraavasti:


title: Korail

text:
Korailin suurnopeusjunaliikenne alkoi vuonna 2004. KTX-suurnopeusjunia kulkee neljällä reiteillä:
Koraililla on metro- ja taajamajunaliikennettä Soulissa ja sen lähiympäristössä. Verkoston pituus on yhteensä 539 kilometriä.


Painonnoston Suomen-mestaruuskilpailut 2017 kilpailtiin 17.–19. helmikuuta 2017 Rovaniemellä Santasport Lapin Urheiluopistolla. Järjestävänä seurana toimi Rovaniemen Reipas.


Helsingin ja Espoon kaupunkipyöräjärjestelmä on Helsingissä ja Espoossa toimiva kaupunkipyöräjärjestelmä. Järjestelmä avattiin vuoden 2016 toukokuussa 500 kaupunkipyörällä ja 50 kaupunkipyöräasemalla, jotka sijaitsivat Helsingin kantakaupungissa.


title: Helsingin ja Espoon kaupunkipyöräjärjestelmä

text: Helsingissä oli käytössä vuosina 2000–2010 kolikkopantteihin perustuva kaupunkipyöräjärjestelmä, mutta pyöriä vandalisoitiin eikä panttijärjestelmä toiminut hyvin, joten pyörät poistettiin käytöstä.


text: 2. toukokuuta 2017 alkaen kaupunkipyöräjärjestelmä on koostunut 1 400 pyörästä 140 asemalla ympäri Helsingin kantakaupunkia sekä sadasta pyörästä kymmenellä asemalla Matinkylä-Olari-akselilla Espoossa.


text: Pyörän saa käyttöönsä rekisteröitymällä palveluun verkossa. Rekisteröinnin yhteydessä saa henkilökohtaisen pyöräilijätunnuksen ja avainkoodin, joilla pyörän voi ottaa käyttöön asemalta. Käyttöönoton yhteydessä voi liittää tunnukseensa matkakortin, minkä jälkeen pyörän saa asemalta matkakortilla ja avainkoodilla. Pyörän voi saada käyttöönsä myös ilman rekisteröitymistä maksukortilla viideltä asemalta. Pyörillä on kolme eri käyttömaksua: vuosimaksu on 30 euroa, viikkomaksu 10 euroa ja päivämaksu 5 euroa. Jokaisen käyttökerran ensimmäinen puoli tuntia on ilmaista, ja ylittävästä ajasta tulee lisäveloitus.


text: HKL ja Espoon kaupunki ovat kaupunkipyöräjärjestelmän tilaajia. Järjestelmän toteutuksesta vastaa CityBike Finland. HSL vastaa kaupunkipyörien verkkopalvelusta ja markkinoinnista yhdessä HKL:n ja Espoon kanssa. Clear Channel vastaa järjestelmän mainosmyynnistä. Järjestelmän pääyhteistyökumppani on HOK-Elanto.


text:
Helsingissä oli käytössä vuosina 2000–2010 rahapanttiin perustuva kaupunkipyöräjärjestelmä. Pyörät kärsivät kuitenkin vandalismista eikä kolikkopanttijärjestelmä toiminut hyvin, joten pyöristä luovuttiin 2010. Parhaimmillaan pyöriä oli yli 400 kappaletta, mutta vuonna 2009 niitä oli liikenteessä enää alle 150 kappaletta. Järjestelmä mukaili Kööpenhaminan aiempaa kaupunkipyöräjärjestelmää.
Vuonna 2016 Helsingissä otettiin käyttöön uusi kaupunkipyöräjärjestelmä, jonka toimittajaksi valittiin ranskalainen Moventia & Smoove. Clear Channel Suomi toimi alihankkijana mainoksille ja kumppanuuksille. Ensimmäisenä vuonna käytössä oli 500 pyörää ja 50 pyöräasemaa.


text: Clear Channel Suomen hankkima mainoskumppanuus Alepan kanssa sai osakseen kritiikkiä. Arvostelijoiden mukaan keltaiset ”Alepa-fillarit” näyttävät enemmän HOK-Elannon kuin Helsingin kaupungin hankkeelta. Keltainen väri oli kuitenkin Clear Channelin mukaan sattumaa, sillä sama väri on käytössä HSL:llä pyörien symbolina.


text: 2. toukokuuta 2017 Helsingin kaupunkipyöräverkosto laajentui kolminkertaiseksi, jolloin käytössä oli 1500 pyörää 150 pyöräasemassa. Verkosto laajeni kantakaupungista Munkkiniemeen, Pasilaan ja Kumpulaan.


text: Vuonna 2018 järjestelmä laajeni myös Espooseen. Espoo sai toukokuussa 70 pyöräasemaa ja 700 pyörää. Myöhemmin kesällä 2018 Espooseen asennetaan vielä 35 pyöräasemaa ja pyöriä tulee 350 lisää.


text: Helsingin ja Espoon kaupunkipyöräpalvelu toimii yhtenä kokonaisuutena. Pyörillä voi toukokuusta 2018 alkaen halutessaan ajaa kaupunkien välillä, Espoosta Helsinkiin tai toisinpäin.


title: Nagamaki

text: Nagamaki (jap. 長巻 tai ながまき) on perinteisellä tavalla valmistettu pitkä japanilainen salkoase. Sitä käyttivät samurait japanin feodaalikaudella. Ensimmäiset maininnat aseesta ovat 1300- ja 1400-luvuilta. Nagamakin tarkasta rakenteesta on kuitenkin kaksi eri näkemystä: naginatan kaltaisen salkoaseen sijasta joidenkin tutkijoiden mukaan nagamakilla tarkoitetaan erittäin pitkäkahvaista miekkaa, jolla on myös yhtä pitkä terä. Tällaisen miekka-tyypin nagamakin sekä kahva että terä voivat olla jopa metrin tai kolme shakua (noin 90 cm) pituudeltaan. Aseen tarkasta muodosta riippumatta, nagamakin kahvaosa on päällystetty samanlaisella nahka- tai silkkinauhoituksella kuin japanilaisen miekankin. Aseen nimen (suomennettuna "pitkä kääriminen/kääntäminen" ) arvellaan viittaavan tämän nauhoituksen punontatapaan, tai sitten pyöriviin liikkeisiin millä asetta tyypillisesti käytetään.


title: Nagamaki

text: Nagamakia käyttäviä koryū-tyylejä ei ole paljon. Toda-ha Buko-ryū sisälsi alkujaan viisi nagamaki vastaan miekka -tekniikkaa koulukunnan menkyo kaiden tasolla. Nämä kuitenkin katosivat viimeisen sadan vuoden aikana, mutta ne on rekonstruoitu uudelleen ja hyväksytty koulukunnan "betsu mokuroku" (ylimääräiset tekniikat) luetteloon. Nämä tekniikat on tarkoitettu salkoaseen kaltaiselle nagamakille, eivätkä ne sovellu sellaisenaan pitkäkahvaiselle miekalle.


title: Nagamaki

text: Toda-ha Buko-ryūn nagamaki tekniikoille on tyypillistä tarkka "maai" eli etäisyyden kontrollointi ja nopeat asennon muutokset. Toda-ha Buko-ryūn lisäksi vastaavaa salkoasetta käyttävät Araki-ryū, Kashima shintō-ryū ja Higo Koryū. Araki-ryū gunyō kogusoku (Araki-ryūn eräs haara) taas käyttää pitkän miekan kaltaista nagamakia.


title: Nagamaki

text: Sotapäällikkö Uesugi Kenshinillä sanotaan olleen 100 miehen vahvuinen osasto nagamakia käyttäviä taistelijoita.


title: Lucky Mkosana

text: Luckymore "Lucky" Mkosana (s. 30. syyskuuta 1987 Bulawayo, Zimbabwe) on zimbabwelainen jalkapalloilija. Pelipaikaltaan hän on hyökkääjä.


title: Lucky Mkosana

text: Mkosana pelasi vuosina 2008–2011 Yhdysvaltain yliopistosarjoissa Dartmouth Collegen joukkueessa. Kausina 2012 ja 2013 Mkosana edusti Harrisburg City Islandersia Yhdysvaltain kolmanneksi korkeimmalla sarjatasolla NASL:ssä. Vuoden 2013 lopun hän pelasi lainalla toiseksi korkeimman sarjatason USL:n Tampa Bay Rowdiesissa, jonne siirtyi kaudeksi 2014 pysyvällä siirrolla. Kaudet 2015 ja 2016 Mkosana pelasi USL:ssä New York Cosmosissa ja voitti sarjan mestaruuden molempina kausina.


title: Lucky Mkosana

text: Mkosana purki sopimuksensa New York Cosmosin kanssa seuran talousvaikeuksien takia. Joulukuussa 2016 Veikkausliigassa pelaava IFK Mariehamn julkaisi Mkosanan yksivuotisen sopimuksen, jossa on optio toisesta vuodesta. Mkosana pelasi keväällä 2017 IFK Mariehamnissa yhdeksän Veikkausliigan ottelua, joissa hän teki kaksi maalia. Kesäkuussa Mkosana palasi New York Cosmosiin.


title: Andreas Relander

text: Andreas Relander (30. marraskuuta 1829 Pietari – 27. tammikuuta 1902 Pietari) oli todellinen valtioneuvos Venäjän keisarikunnassa. Isänsä jalokiviseppämestari Anders Relander oli kotoisin Hirvensalmelta ja kuului Hirvensalmen Relandereihin. Andreas kävi Pietarissa saksalaista Petrikoulua, kirjoitti ylioppilaaksi Helsingissä 1846, valmistui filosofian maisteriksi Helsingin yliopistosta 1853 ja toimi Venäjän ulkoasiainministeriön palveluksessa Pietarissa vuodesta 1854. Toimi Venäjän varakonsulina Alexandriassa, nimitettiin konsuliksi Kööpenhaminaan 1867 ja toimi kenraalikonsulina Stettinissä 1876–1890.


title: Odert Forsstedt

text: Odert Forsstedt (18. kesäkuuta 1910 – 14. elokuuta 1979) oli suomalainen jääpalloilija, joka pelaajaura sijoittui 1930-luvun alusta 1940-luvun loppuun. Viimeiseksi kaudeksi jäi kausi 1949–1950.


title: Odert Forsstedt

text:
Forsstedt pelasi koko uransa HIFK:ssa. Forsstedt nousi HIFK:n edustusjoukkueeseen kaudella 1931.
Hän teki ratkaisumaalin vuoden 1934 jääpallofinaalissa Viipurin Palloseuraa vastaan. Seuraavana vuonna hän oli voittamassa mestaruuden HIFK:lle tiukassa 2-osaisessa ottelussa Vipurin Susia vastaan.
Kahden vuosien 1936 ja 1937 hopeiden jälkeen HIFK sai mestaruudet Talvisotaa edeltävinä kausina 1938 ja 1939. Forsstedt oli siis yhdessä Frans Karjaginin, Torsten Svanströmin, Leo Karjaginin, Ernst Grönlundin ja Olof Strömstenin kanssa voittamassa 1930-luvulla neljä kultaa ja kaksi hopeaa seuralleen.


title: Odert Forsstedt

text: Välirauhatalvena 1941 HIFK uusi mestaruutensa ja uudelleen 1944. Kaikkiaan Forsstedt saavutti viisi Suomen mestaruutta (1934, 1935, 1938, 1939, 1941 ja 1944) ja neljä hopeaa (1935, 1936, 1937, 1943) ja kolme pronssia (1945, 1946, 1947).


title: Odert Forsstedt

text: Forsstedt pelasi ensimmäisen maaottelun B-maajoukkueessa Ruotsia vastaan 1932. A-maajoukkueeseen hän nousi kaudella 1936 oli jo aina sotavuosiin asti vakiopelaaja maajoukkueessa.


title: Salansuu

text: Salansuu (myös "Lauttakylä", ) on kylä Leningradin alueen Jaaman piirin Suuren-Lutskan kunnassa Venäjällä. Se sijaitsee Laukaanjoen vasemmalla rannalla 17 kilometriä kunnan keskustaajamasta Kingiseppskistä luoteeseen. Kylässä on 28 asukasta (vuonna 2010).


title: Salansuu

text: Kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Sola". 1580-luvun ruotsalaismiehityksen aikana se esiintyy muodossa "Salussus" ja 1600-luvun lopussa nimellä "Lautakyla". Nimitykset perustuvat Laukaanjoen vastarannalle laskevaan Salanjokeen (nykyään ven. "Tararaika") ja Laukaanjoen ylittämiseen käytettyyn lauttaan.


title: Salansuu

text: Vuonna 1848 Salansuussa asui venäläisten ohella 39 Narvan ruotsalais-suomalaiseen seurakuntaan kuulunutta savakkoa. Ortodoksit kuuluivat Pätnitsän (ven. "Novopjatnitskoje") seurakuntaan. Paikalliset talonpojat olivat Salan kartanon maaorjia. Vuonna 1862 kylässä oli 12 taloa ja 149 asukasta. Vuonna 1899 Salansuu kuului kyläkuntana Aleksandrovskaja Gorkan volostiin. Kylän 148 asukkaasta venäläisiä oli 84, suomalaisia 35 ja ”sekoittuneita” 29. Luterilaisia heistä oli 39 henkilöä.


title: Salansuu

text: Salansuun ympärillä on sijainnut kolme ruotsalaisajalta periytynyttä kartanoa: Sala, Marienhof ja Blekenhof (myöhemmin Nadeždina), joiden yhteisnimityksenä oli Terpigorje. 1700-luvulla ne omisti Venäjän palvelukseen siirtynyt Franz-Josef Bleken. Salan kartano kuului myöhemmin Korfin paronisuvulle. Nykyään siitä on jäljellä puistoalueen jäänteitä, talousrakennusten raunioita ja Korfin suvun hautakappeli.


title: Salansuu

text: Neuvostoaikana Salansuu kuului aluksi Sveiskin, vuodesta 1928 lähtien Koskinan, vuodesta 1950 Konovan ja vuodesta 1954 jälleen Koskinan kyläneuvostoon. Vuonna 1928 kylässä oli 104 ja vuonna 1958 76 asukasta.


title: Salansuu

text: Salansuu koostuu puutarhapalstojen ympäröimistä omakotitaloista, joista suurin osa toimii kesähuviloina. Korfin kartanoalue sijaitsee kylän länsiosassa. Länsireunalla on myös toisen maailmansodan aikainen bunkkeri. Kylään johtaa soratie Luutsan ja Kopolan (ven. "Pervoje Maja") väliseltä maantieltä. Salansuun rautatieasema sijaitsee kauempana Pietarin ja Ivangorodin välisen radan varrella.


title: Velkoja (täsmennyssivu)

text: Velkoja voi viitata johonkin seuraavista:


title: Pallas (taideyhdistys)

text: Pallas oli taideyhdistys ja taidekoulu, joka perustettiin Tartossa 1918. Yhdistys toimi 1918–1940 ja 1943–1944. Se piti ensimmäiset näyttelynsä syksyllä 1919. Vuonna 1924 koulusta tuli korkeakoulu, ja se oli Viron ensimmäinen korkeampaa taideopetusta antava taideoppilaitos Taidekoulu Pallas ("Kõrgem Kunstikool Pallas"). Yhdistys perustettiin 1988 uudestaan nimellä kunstiühing Tartus (Tarton taideyhdistys).


title: Pallas (taideyhdistys)

text: Yhdistys oli alun perin taide- ja kirjallisuusyhdistys, jonka tehtävänä oli taiteen ja kirjallisuuden edistäminen ja levittäminen. Perustajajäseniä olivat Konrad Mägi, Aleksander Tassa, Julius Genss, Marie Reisik, Auguste Pärn, Alma Koskel (Johanson), J. Einsild, Klara (Claire) Holst, V. Kangro-Pool, M. Pukits ja Ado Vabbe. Gripenbergin skandaalin jälkeen yhdistyksestä erosivat Klara Holst, Alma Johanson (Koskel) ja Marie Reisik. Sen jälkeen yhdistykseen ei liittynyt pitkään aikaan uusia naisjäseniä.


title: Pallas (taideyhdistys)

text: Taideyhdistyksen vaikutus jatkui Viron taitessa koko neuvostoajan.


title: The Art of the Deal

text: Trump: The Art of the Deal on Yhdysvaltain presidentin, liikemies Donald Trumpin yhdessä toimittaja Tony Schwartzin kanssa kirjoittama, vuonna 1987 julkaistu muistelmateos, joka sisältää myös liikeneuvoja. Teos menestyi erinomaisesti; se oli 48 viikkoa "The New York Timesin" bestsellereiden listalla ja 13 viikkoa kyseisen listan ensimmäisellä sijalla. "The Art of the Deal" on käännetty yli kymmenelle eri kielelle.


title: The Art of the Deal

text: Kirjan alku kuvaa Trumpin lapsuutta New Yorkin Queensissa ja sen jälkeen hänen uraansa Brooklynissä ja Manhattanilla. Kirjan julkaisi Random House -kustantamo marraskuun 1. päivänä 1987, ja "New York" -lehti julkaisi kirjasta otteita.


title: The Art of the Deal

text: Tony Schwartz, toinen kirjan kirjoittajista, on kertonut jälkeenpäin hävenneensä kirjan kirjoittamista. Hänen mukaansa kirja olisi hyvin erilainen, jos se olisi kirjoitettu vuonna 2016; kun häneltä kysyttiin, mikä sen nimi olisi, Schwartz vastasi: ”The Sociopath” ("Sosiopaatti").


title: Pallas (taidekoulu)

text: Pallas oli Tartossa toiminut taideoppilaitos, jonka taideyhdistys Pallas perusti. Se muuttui 1924 taidekorkeakouluksi ja oli Viron ensimmäinen korkeampaa taideopetusta antanut oppilaitos. Koulun toiminta päättyi 1940 Viron miehitykseen. Se on ollut Viron merkittävin taideopetusta antava oppilaitos, ja sen vaikutus säilyi neuvostoaikanakin.


title: Felix Fridolf Relander

text: Felix Fridolf Relander (15. huhtikuuta 1864 Valkeala – 9. joulukuuta 1925 Savitaipale) oli Venäjän evankelisluterilaisen kirkkokunnan ensimmäinen piispa. Hän valmistui ylioppilaaksi Hämeenlinnan normaalilyseosta 1884. Relanderin suoritettua teologian erotutkinnon (vrt. teologian maisteritutkinto) vuonna 1886 hänet vihittiin papiksi ja määrättiin Savitaipaleen kappalaisen apulaiseksi. Vuonna 1887 hän siirtyi Inkerinmaalle Skuoritsan ja Ropsun kirkkoherran apulaiseksi. Vuonna 1899 hänet nimitettiin Toksovan kirkkoherraksi ja edelleen rovastiksi vuonna 1918. Vuonna 1921 hänet valittiin Venäjällä asuvien evankelisluterilaisten suomalaisten ensimmäiseksi piispaksi.


title: Felix Fridolf Relander

text: Relander edisti innokkaasti ja menestyksellisesti rajantakaisten suomalaisten henkistä ja aineellista kehitystä. Hän perusti ensimmäisen maamiesseuran ja kristillisen kansanopiston Inkeriiin. Hän myös tallensi inkeriläistä kansanrunoutta, sananlaskuja ja selostuksia muinaistavoista sekä kirjoitti Inkerinmaan suomalaisten seurakuntien historian.


title: Kolmijuovapussisormieläin

text: Kolmijuovapussisormieläin eli kolmijuovasormipussieläin ("Dactylopsila trivirgata") on harvaetuhampaisten lahkoon kuuluva pussieläinlaji. Se elää Uudessa-Guineassa ja Australiassa, sekä joillakin läheisillä saarilla. Kolmijuovapussisormieläin on noin 25–27 senttiä pitkä, ja sillä on huomattava mustavalkoinen väritys. Sen karkealle turkille on tunnusomaista kolme pitkittäistä, vaihtelevaa mustaa juovaa. Kolmijuovapussisormieläin syö pääasiassa yhteiskuntahyönteisiä, kuten muurahaisia ja termiittejä, sekä puuta tuhoavia kovakuoriaisten ja yöperhosten toukkia.


title: Kolmijuovapussisormieläin

text: Nisäkäsnimistötoimikunnan ehdotus lajin uudeksi suomenkieliseksi nimeksi on "juovaliitopussikas".


title: Surviving at the Top

text: Trump: Surviving at the Top (tunnettu myös nimellä "The Art of Survival") on Donald Trumpin ja Charles Leerhsenin kirjoittama kirja. Se julkaistiin 14. elokuuta 1990.


title: Surviving at the Top

text: "Surviving at the Top" oli seitsemän viikon ajan "The New York Timesin" bestsellereiden listalla ja ylsi kahden viikon ajaksi myös listan ensimmäiselle sijalle. Trumpin edellinen kirja oli ollut listalla huomattavasti pidempään.


title: Surviving at the Top

text: "Los Angeles Timesille" kirjoittanut John Rothchild huomautti, että kirja on kirjoitustyyliltään hyvin erilainen kuin Trumpin esikoisteos "The Art of the Deal". Hän kommentoi myös, että "Surviving at the Top" sisältää enemmän kuvia Trumpista muiden julkisuudenhenkilöiden kanssa kuin Trumpin rakennuksista.


Crippled America: How to Make America Great Again on Donald Trumpin kirja vuodelta 2015. Trump kirjoitti sen presidentinvaalikampanjaansa varten, ja se julkaistiin vuonna 2016 uudelleen nimellä "Great Again: How to Fix Our Crippled America".


title: Crippled America: How to Make America Great Again

text: Trump lupasi lahjoittaa kaikki kirjan tuotot hyväntekeväisyyteen.


title: Theta-1 Sagittarii

text: Theta-1 Sagittarii (θ Sagittarii, θ Sgr) on Bayerin designaatio tähdelle Jousimiehen tähdistössä. Se on spektroskooppinen kaksoistähti, jonka päätähden θ Sagittarii A:n näennäinen kirkkaus on +4,37. Päätähti on spektrityypin B2.5IV sininen alijättiläinen, jonka lämpötilaksi on laskettu 13 674 K. Sen on laskettu olevan kooltaan 4,46 kertaa Aurinkoa suurempi. Järjestelmän toinen tähti, θ Sagittarii B, on päätähdestä 31 AU:n etäisyydellä eli likimain yhtä kaukana kuin Neptunus on Auringosta. Kaksoistähtien etäisyyden maasta arvioitiin vuonna 1997 Hipparcosin mittausten perusteella olevan 652,3 valovuotta, mutta myöhempi datan tulkinta vuonna 2007 täsmensi etäisyydeksi 543,6 valovuotta.


title: Theta-1 Sagittarii

text: Theta-1 Sagittarii liikkuu Linnunradan sisällä 19,9 km/s nopeudella Aurinkokunnan suhteen. Sen rata galaksissamme on noin 20 900–24 300 valovuoden etäisyydellä galaksin keskustasta.


title: Theta-1 Sagittarii

text: Theta-1 Sagittariin lähellä taivaalla näkyy myös Theta-2 Sagittarii -tähtijärjestelmä. Näiden kahden ero katselukulmana on 0,59°.


title: Draama-Helmi

text: Draama-Helmi (oikealta nimeltään Helmi Kajaste) on Helsinkiläinen rap- ja spoken word -artisti.


title: Draama-Helmi

text: Kajasteen debyyttialbumi "Draama-Helmin erehdys" julkaistiin 29. toukokuuta 2015 kasettina ja internetissä. Soundi arvosteli tämän "pahaenteisen" levyn tähdin 4/5. Toinen kokopitkä albumi "Draama-Helmi ihmisten ilmoilla" julkaistiin 19. toukokuuta 2017. Kajaste on keikkaillut mm. Jättömaalla 2016


title: Draama-Helmi

text: Draama-Helmi kuvailee musiikkiaan "epäselväksi räpiksi." Hän tekee itse kappaleidensa taustoja sekä musiikkivideoita. Ammatiltaan hän on arkkitehti.


title: La Vengeance d’une femme

text: La Vengeance d’une femme on vuonna 1990 ensi-iltansa saanut Jacques Doillonin ohjaama ranskalainen draamaelokuva, jonka pääosissa ovat Isabelle Huppert ja Béatrice Dalle. Jacques Doillon ja Jean-François Goyet laativat elokuvan käsikirjoituksen, joka perustuu Fjodor Dostojevskin romaaniin "Ikuinen aviomies" (Вечный муж; "Vetšnyi muž", 1870). Elokuvan tuottajana oli Alain Sarde.


title: La Vengeance d’une femme

text: Elokuva kilpaili vuoden 1990 Berliinin elokuvajuhlien pääkilpailussa, jossa Jacques Doillon oli ehdokkaana parhaan elokuvan Kultaisen karhun saajaksi.


title: La Vengeance d’une femme

text:
Suzy (Béatrice Dalle) saapuu Pariisiin ottaakseen osaa itsemurhan tehneen rakastajansa, Andrén, hautajaisiin. Cécile (Isabelle Huppert), Andrén vaimo, pitää Suzya vastuussa aviomiehensä itsemurhasta. Kostonhimoinen Cécile yrittää saada Suzylta tunnustuksen pelaamalla tämän kanssa psykologista peliä.
"La Vengeance d’une femme" kuvattiin Pariisissa vuonna 1989 ja sen tuotantoyhtiönä oli Sara Films.


title: La Vengeance d’une femme

text: "La Vengeance d’une femme" sai ensi-iltansa Ranskassa 10. tammikuuta 1990 ja oli AMLF:n teatterilevittämä. Elokuva keräsi Ranskassa teatterikierroksensa aikana 184 221 katsojaa.


title: Alfa Romeo 33

text: Alfa Romeo 33 on Alfa Romeon vuosina 1983–1995 valmistama alemman keskiluokan henkilöautomalli, joka korvasi Alfa Romeo Alfasudin. Alfa Romeo 33:n jälkeen valmistaja toi markkinoille myös samaa kokoluokkaa edustavan edullisemman Arna-mallin, joka kehitettiin yhteistyössä Nissanin kanssa. Alfa Romeo Arna oli käytännössä uudelleennimetty Nissan Cherry, jossa oli Alfa Romeon moottori ja joitain muita teknisiä komponentteja. Se ei kuitenkaan menestynyt, ja valmistus päättyi vuonna 1987, jolloin ainoaksi keskikokoluokan autoksi Alfa Romeon mallistoon jäi 33. Alfa Romeo 33 korvattiin uusilla 145/146-malleilla.


title: Alfa Romeo 33

text: Alfa Romeo 33 esiteltiin vuonna 1983 viisiovisena hatchbackina. Hieman myöhemmin saapui myös farmarimalli, jossa oli Subarun kehittämä nelivetojärjestelmä.


title: Alfa Romeo 33

text: Vuodelle 1987 33-mallistoa uudistettiin. Uutena moottorina oli 1,7-litrainen (118 hv), mutta farmarimallin nelivedosta luovuttiin. Ulkonäöllisistä muutoksista huomattavin oli uusi etusäleikkö. Ohjaamossa kojelauta ja ohjauspyörä uusittiin.


title: Alfa Romeo 33

text: Vuonna 1990 Alfa Romeo 33 koki perusteellisemman kasvojenkohotuksen, jossa sen ulkoasua muutettiin uudempaa 164-mallia vastaavaksi. Uusi nelivetomalli oli nimeltään Permanent 4, jossa normaalisti 95 prosenttia tehosta välitettiin etupyörille, mutta tarpeen vaatiessa enintään 65 prosenttia tehosta pystyttiin välittämään takapyörille. Vuonna 1992 nelivetomallin nimeksi vaihtui Q4.


title: Sarvinokkalinnut

text: Sarvinokkalinnut (Bucerotiformes) on lintujen lahko, joka käsittää joitakin heimoja jotka aiemmin luettiin säihkylintujen lahkoon (Coraciiformes). Lahkon heimot ovat sarvinokat, sarvekkaat, harjalinnut ja säihkyjät.


title: Ropsu (Jaaman piiri)

text: Ropsu () on kylä Leningradin alueen Jaaman piirin Narvusin kunnassa Venäjällä. Se sijaitsee Kullanjoen varrella kaksi kilometriä Suuresta-Narvusista etelään. Kylässä on 106 asukasta (vuonna 2010).


title: Ropsu (Jaaman piiri)

text: Kylän itäpuolelta Kullanjoen rannalta on löydetty kolmen kumpuhaudan ryhmä, joka ei ole säilynyt. Ropsun paikalla sijainnut "Iserschoin" kylä mainitaan ruotsalaisten vuosina 1618–1623 laatimassa maakirjassa. Samanniminen kartano (ven. "Ižorskaja myza") sijaitsi nykyisen Udarnikin kylän paikalla. Vuonna 1848 Ropsun kylässä ja kartanossa asui 146 inkerikkoa ja 92 inkerinsuomalaista. Inkerikot kuuluivat Haavikon ortodoksiseen ja suomalaiset Kosemkinan luterilaiseen seurakuntaan. Ropsun suomalaissukuja olivat Ahonen, Mustonen, Pukonen, Ryöti ja Saksa. Vuonna 1862 kylässä oli 34 taloa ja 231 asukasta. Talonpojat olivat tilanomistajan maaorjia. Vuonna 1899 Ropsu kuului kyläkuntana Narvusin volostiiin. Väestönlaskennan mukaan sen 382 asukkaasta oli ”suomalaisia” 298, venäläisiä 55 ja ”sekoittuneita” 29. Luterilaisia kylässä oli 148 henkeä.


title: Ropsu (Jaaman piiri)

text: Neuvostoaikana Ropsu muodosti aluksi Narvusin volostiin kuuluneen kyläneuvoston. Vuodesta 1924 lähtien se kuului Suuren-Narvusin kyläneuvostoon. Vuonna 1958 kylässä oli 220 asukasta.


title: Ropsu (Jaaman piiri)

text: Ropsu koostuu puutarhapalstojen ympäröimistä omakotitaloista. Kylän toiseen osaan johtaa Kullanjoen ylittävä ponttoonisilta. Lähistöllä sijaitsee vailla käyttöä oleva karjatila. Kesäasukkaiden määräksi arvioidaan 80 henkeä. Ropsun kautta kulkee Luutsan ja Kopolan (ven. "Pervoje Maja") välinen asfaltoitu maantie. Kylästä on linja-autoyhteydet Jaamaan, Ivangorodiin ja Laukaansuuhun.


title: Tuas West Roadin metroasema

text: Tuas West Road on vuonna 2017 valmistunut Singaporen Mass Rapid Transit -metrojärjestelmän asema Tuasissa Singaporen läntisellä suuralueella. Asema avattiin 18. kesäkuuta 2017 osana East West Linen Tuas Linkin laajennusta.


title: Tuas West Roadin metroasema

text: Kuten muukin Tuas Linkin laajennus, myös Tuas West Roadin asema sijaitsee korkealla viaduktilla.


title: Velaari

text: Velaariäänteistä puhutaan kielitieteessä, kun pyritään kuvailemaan äänteen artikulaatiopaikkaa ääntöelimissä. Velaari on äänne, joka synnytetään kielen takaosan sekä kitalaen pehmeän osan (kitapurjeen) välissä. Velaariäänne on mm. englannin kielen sanassa "cast" ensimmäinen /c/


title: Tuas Linkin metroasema

text: Tuas Link on Singaporen Mass Rapid Transit -metrojärjestelmän asema Tuasissa Singaporen läntisellä suuralueella. Siitä tuli East West Linen läntinen pääteasema, kun linjan laajennus avattiin 18. kesäkuuta 2017.


title: Hanikke

text: Hanikke () on kylä Leningradin alueen Jaaman piirin Narvusin kunnassa Venäjällä. Se sijaitsee Kullanjoen rannalla neljä kilometriä Suuresta-Narvusista etelään. Kylässä on kolme asukasta (vuonna 2010).


title: Hanikke

text: Kylä esiintyy 1600-luvun kartoissa, mutta se lienee syntynyt uudelleen vasta 1900-luvun alussa. Tarton rauhan jälkeen se kuului Viron Inkeriin. Asukkaat olivat etupäässä inkerinsuomalaisia. Heidän lisäkseen kylässä asui myös inkerikkoja.


title: Hanikke

text: Hanikke koostuu puutarhapalstojen ympäröimistä omakotitaloista. Kesäasukkaiden määräksi arvioidaan 20 henkeä. Kylän kautta kulkee Luutsan ja Kopolan (ven. "Pervoje Maja") välinen asfaltoitu maantie. Sieltä on linja-autoyhteydet Jaamaan, Ivangorodiin ja Laukaansuuhun. Lähistöllä sijaitsee huvila-alue.


title: Tetrakontaani

text: Tetrakontaani eli n-tetrakontaani (CH) on 40-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan valkoista jauhetta. Tetrakontaanin rakennekaava on CH(CH)CH, moolimassa 563,096 g/mol, sulamispiste 80-84 °C, kiehumispiste 523,9 °C, leimahduspiste 407,7 °C, tiheys 0,817 g/cm (vesi = 1,0 g/cm) ja CAS-numero 4181-95-7.


title: Valeriu Ciupercă

text: Valeriu Ciupercă ( ("kyrillinen"), ; s. 12. kesäkuuta 1992 Tiraspol, Transnistria ("de facto"), Moldova ("de jure")) on moldovalainen jalkapalloilija. Hän edustaa Venäjän jalkapalloliigassa pelaavaa Anži Mahatškala eli Tom Tomsk (laina) ja on pelipaikaltaan keskikenttäpelaaja.


title: Eschenmoserin suola

text: Eschenmoserin suola eli dimetyylimetylideeniammoniumjodidi (CHNI) on iminiumioneihin kuuluva orgaaninen ioniyhdiste. Yhdistettä voidaan käyttää orgaanisen kemian synteeseissä reagenssina.


title: Eschenmoserin suola

text: Huoneenlämpötilassa Eschenmoserin suola on valkoista ja hygroskooppista kiteistä ainetta. Yhdiste liukenee moniin orgaanisiin liuottimiin kuten dimetyyliformamidiin, asetonitriiliin, tetrahydrofuraaniin ja dikloorimetaaniin. Muiden iminiumsuolojen tavoin myös Eschenmoserin suola on elektrofiilista.


title: Eschenmoserin suola

text: Eschenmoserin suolaa voidaan valmistaa kuumentamalla jodimetyylitrimetyyliammoniumjodidia tai bis(dimetyyliamino)metaanin ja trimetyylisilyylijodidin välisellä reaktiolla. Tuote puhdistetaan kiteyttämällä sulfolaaniliuoksesta.


title: Eschenmoserin suola

text: Eschenmoserin suola reagoi nukleofiilien kuten enolaattien, enolieetterien ja eräiden ketonien kanssa Mannich-reaktiolla ja tuotteena muodostuu tertiäärinen amiini. Tertiäärisiä amiineja muodostuu myös Eschenmoserin suolan reagoidessa eräiden organometalliyhdisteiden tai elektronirikkaiden aromaattisten yhdisteiden kanssa. Muodostuvista tertiäärisistä amiineista voidaan valmistaa alkeeneja eliminaatioreaktion avulla ja erityisesti tätä käytetään α,β-tyydyttymättömien karbonyyliyhdisteiden valmistukseen.


title: Google Knowledge Graph

text: Google Knowledge Graph on tietopankki, jota on vuodesta 2012 käytetty näyttämään tietoa Google-hauissa.


title: Google Knowledge Graph

text: Google Knowledge Graph aloitti toimintansa 16. toukokuuta 2012. Aluksi se oli käytössä vain Yhdysvalloissa. Knowledge Graph julkaistiin 4. joulukuuta 2012 seitsemällä muulla kielellä: espanjaksi, ranskaksi, venäjäksi, saksaksi, japaniksi, italiaksi ja portugaliksi.


title: Google Knowledge Graph

text: Google osti huhtikuussa 2013 Waviin, jonka työntekijät siirtyivät työskentelemään Knowledge Graphin parissa.


title: Google Knowledge Graph

text: Knowledge Graph hakee tietonsa eri tietokannoista. Sen käyttämiä tietokantoja ovat muun muassa The World Factbook, Freebase, Wikipedia ja Wikidata. Puheassistenssi Google Now käyttää käyttäjien kysymysteen vastaamiseen Knowledge Graphin tietoja.


title: Google Knowledge Graph

text: Knowledge Graph näyttää käyttäjälle kuvan ja lyhyitä perustietoja aiheesta, lyhyen kuvauksen aiheeseen liittyvästä Wikipedia-artikkelista sekä aiheeseen liittyviä hakuja. Aiheeseen liittyvien Wikipedia-artikkelin johdannon näkyminen Knowledge Grapgissa mahdollistaa sen tietojen muuttamisen muuttamalla Wikipedia-artikkelin johdantoa. Knowledge Graph pyrkii mukauttamaan näyttämäänsä tietoa käyttäjän maantieteellisen sijainnin ja kulttuurin mukaan. Knowledge Graphin tieto näkyy käyttäjälle tietolaatikossa, joka on työpöytänäkymässä hakutulosten oikealla puolella ja mobiilinäkymässä niiden yllä.


title: Google Knowledge Graph

text: Monet Google-haun käyttäjät hakevat Googlesta vastauksia yksinkertaisiin kysymyksiin. Knowledge Graph näyttää perustiedot nopeasti tietolaatikossa, joten se on vähentänyt klikkauksia Google-haun tuloksiin. Aiemmin monet käyttäjät ovat hakeneet kysymyksiinsä vastauksia Wikipedian artikkelista, mutta tämä on vähentynyt Knowledge Graphin julkaisun jälkeen.


title: Valkealammi

text: Valkealammi on lampi monella paikkakunnalla:


title: Daniela Vismane

text: Daniela Vismane (s. 10. elokuuta 2000) on latvialainen tennispelaaja. Hän on sijoittunut junioreiden maailmanlistalla parhaimmillaan 33:nneksi tammikuussa 2017. Hän edusti Latviaa Fed Cupissa ensimmäisen kerran vuonna 2017.


title: Arsiansaari

text: Arsiansaari () on entinen kylä Leningradin alueen Jaaman piirin Narvusin kunnassa Venäjällä. Se sijaitsi Rosonajoen varrella noin kuusi kilometriä Suuresta-Narvusista etelään.


title: Arsiansaari

text: Rosonajoen kylä mainitaan ensimmäisen kerran Novgorodin Šelonin viidenneksen verokirjassa vuonna 1571. 1580-luvun ruotsalaismiehityksen aikana se esiintyy nimillä "Årsia, Arsia" ja "Artzia". 1600-luvulla erotettiin ”Ruhtinaan Arsia” eli Suuri-Arsia sekä Pieni-Arsia, jota kutsuttiin Saarenkyläksi tai Arsiansaareksi. Suuri-Arsia lakkasi olemasta vuonna 1802, jolloin Iittovan kartanon omistaja karkotti sen asukkaat Siperiaan.


title: Arsiansaari

text: Vuonna 1848 Arsiansaaressa asui 74 inkerinsuomalaista, jotka kuuluivat Kosemkinan luterilaiseen seurakuntaan. Iittovan kartanon omistanut Karl Robert von Nesselrode luovutti heidät samana vuonna velkojensa korvauksena valtiolle. Arsiansaaren suomalaissukuja olivat Husu, Hyvönen, Jussila, Kaulio, Lahna, Lallu, Molo, Orpo, Roju ja Saarni. Vuonna 1862 kylässä oli 14 taloa ja 81 asukasta. Vuonna 1899 Arsiansaari kuului kyläkuntana Narvusin volostiin. Sen 122 asukasta olivat kaikki suomalaisia ja yhtä lukuun ottamatta uskonnoltaan luterilaisia.


title: Arsiansaari

text: Tarton rauhan jälkeen Neuvosto-Venäjän ja Viron raja kulki Rosonajokea pitkin. Venäjän puolelle jäänyt Arsiansaari lienee hävinnyt toiseen maailmansotaan mennessä, kun taas Viron puolelle syntyi uusi kylä Uusi-Arsia. Sodan jälkeen sen rakennukset siirrettiin muihin kyliin.


title: Bagdadin varas

text: Bagdadin varas voi tarkoittaa ainakin seuraavia:


title: Luv

text: Luv tai LUV voi tarkoittaa ainakin seuraavia:


title: Bank of Beijing

text: Bank of Beijing (aiemmalta nimeltään "Beijing City Commercial Bank") on suuri kiinalainen pankki, jonka kotipaikka on Peking.


title: Bank of Beijing

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of Beijing oli vuonna 2016 sijalla 254 ollen samalla 34. suurin kiinalainen pörssiyritys. Pankin markkina-arvo oli 20 miljardia Yhdysvaltain dollaria (toukokuussa 2016) ja liikevaihto 13,6 miljardia USD (2015). Vuoden 2015 lopussa henkilökuntaan kuului runsas 13 700 työntekijää. Pankin osake noteerataan ainakin Shanghain pörssissä.


title: Bank of Beijing

text: Taseensa perusteella (281,11 mrd. USD) pankki luokiteltiin vuonna 2016 maailman 79. suurimmaksi julkisesti noteeratuksi pankiksi. Tällä mittarilla kiinalaispankki oli samaa kokoluokkaa kuin ruotsalainen Svenska Handelsbanken.


title: Sixtus Syrjänen

text: Simeon Sixtus Syrjänen (30. toukokuuta 1876 Sääksmäki – 4. syyskuuta 1970 Tampere) oli suomalainen insinööri ja teollisuusmies.


title: Sixtus Syrjänen

text: Sixtus Syrjänen työskenteli aluksi paperi- ja konetehtaissa ja kävi Helsingin teknillisen koulun. Syrjänen muutti 1906 Tampereen Epilään ja oli työssä Tampereen Konetehtaan piirustuskonttorissa. Hän perusti yhdessä kunnallisneuvos Otto Thunebergin kanssa Epilään sahanteriä ja muita koneenteriä valmistaneen Oy Sahanterän vuonna 1910. Thunebergin maille rakennettu yhtiön tehdas aloitti toimintansa 1911. Syrjänen toimi yhtiön teknillisenä ja toimitusjohtajana. Vuonna 1911 Syrjänen ja Thuneberg perustivat myös viereisellä tontilla toimineen Epilän Konepaja Oy:n.


title: Sixtus Syrjänen

text: Oy Sahanterä valmisti kehäsahoja ja sirkkeleitä, pilkkomiskoneen teriä ja vuodesta 1930 alkaen myös viiloja. Yhtiö kasvoi nopeasti ensimmäisen maailmansodan aikana Venäjän viennin ansiosta ja tehdasta laajennettiin 1917. Suomen sisällissodan aikana Sahanterän konttori ja varastorakennukset sekä Epilän Konepajan tehdasrakennus ja isännöitsijän talo paloivat 29. maaliskuuta 1918 Epilässä käytyjen taisteluiden aikana. Molempien yhtiöiden toimitilat rakennettiin uudelleen sodan jälkeen.


title: Sixtus Syrjänen

text: 1930-luvun lamakauden aikana Sahanterän tilaukset vähenivät ja työväkeä jouduttiin samoin vähentämään. Syrjänen järjesti osalle työntekijöistä väliaikaista työtä aloittamalla asuintalonsa Rauhanlinnan puistossa Porin radan vieressä roomalaistyylisen kylpylän rakennustyöt. Puutarhaan muodostuneen lammen rannalle rakennettiin betoninen puolipyöreä paviljonki ja lammen yli takorautainen kaarisilta. Suhdanteiden parannuttua kylpylän rakentajat palasivat työhön takaisin tehtaalle. Sahanterän palveluksessa oli 1930-luvun lopulla 69 henkilöä.


title: Sixtus Syrjänen

text: Syrjänen siirsi jo 1930-luvulla osan Sahanterän osakkeista pojalleen Tauno Syrjäselle (1905–1988). Vuonna 1979 yhtiön osakkeet siirtyivät kaupalla Säästöpankkien Kiinteistönvälitys Oy:lle. Yhtiö muutettiin asunto-osakeyhtiöksi ja tehtaan paikalle rakennettiin rivitaloja. Syrjäsen asuintalo Rauhanlinna purettiin 1988 ja sen tilalle rakennettiin rivitaloja. Rauhanlinnan puutarhaan rakennetun kylpylän rauniot ovat säilyneet.


title: North East Line

text: North East Line on Singaporen Mass Rapid Transit -metrojärjestelmän linja. Se avattiin liikenteelle 20. kesäkuuta 2003. 20 kilometrin pituisella linjalla on 16 asemaa. Se kulkee kokonaan maan alla ja on täysin automatisoitu.


title: North East Line

text: North East Line on North South Linen ja East West Linen jälkeen MRT:n kolmanneksi vanhin linja. Sen rakentamista ehdotettiin jo 1990-luvun puolivälissä, mutta linjan päässä olevat Sengkangin ja Punggolin lähiöt eivät olleet vielä tarpeeksi kehittyneitä. Niinpä linjan rakentaminen aloitettiin vasta vuonna 1997.


title: Hua Xia Bank

text: Hua Xia Bank (myös muodossa Huaxia Bank) on suuri kiinalainen liikepankki, jonka kotipaikka on Peking.


title: Hua Xia Bank

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Hua Xia Bank oli vuonna 2016 sijalla 245 ollen samalla listan 33. suurin kiinalainen pörssiyritys. Pankin markkina-arvo oli 16,7 miljardia Yhdysvaltain dollaria (toukokuussa 2016) ja liikevaihto 16,93 miljardia USD (2015). Vuoden 2015 lopussa pankin henkilökuntaan kuului runsas 34 000 ihmistä. Pankin osake noteerataan ainakin Shanghain pörssissä.


title: Hua Xia Bank

text: Taseensa perusteella (311,20 mrd. USD) pankki luokiteltiin vuonna 2016 maailman 73. suurimmaksi julkisesti noteeratuksi pankiksi.


title: Mars Observer

text: Mars Observer (tunnettiin myös nimellä Mars Geoscience/Climatology Orbiter) oli Nasan 1018 kilogrammaa painava avaruusluotain, joka laukaistiin Marsiin 25. syyskuuta 1992 Cape Canaveral Air Force Stationin laukaisukompleksi 40:stä, Floridasta. Luotaimen oli tarkoitus tutkia Marsin pintaa, ilmakehää, ilmastoa ja magneettikenttää.


title: Mars Observer

text: Elokuun 21. päivä 1993, kolme päivää ennen Marsin kiertoradalle saapumistaan, yhteys luotaimeen katkesi. Yrityksistä huolimatta luotaimeen ei saatu enää luotua yhteyttä. Naval Research Laboratoryn tekemässä tutkimuksessa todennäköisimmäksi syyksi yhteyden katkeamiselle epäiltiin repeämää luotaimen propulsiojärjestelmän polttoaineen paineistussäiliössä. Uskotaan, että hypergolinen polttoaine pääsi vuotamaan järjestelmässä venttiilien yli luotaimen ollessa matkalla kohti Marsia. Tämän seurauksena polttoaine ja hapetin pääsivät yhdistymään ennenaikaisesti, ennen kuin ne saavuttivat polttokammion. Vuotava kaasu ja polttoaine aiheuttivat luotaimen hallitsemattoman pyörimisen ja saivat sen menemään "epävarmuustilaan". Tämä häiritsi tallennettua komentosarjaa eikä radiolähetin enää käynnistynyt.


title: Mars Observer

text: Luotaimen tärkeimmät tieteelliset tavoitteet olivat määrittää Marsin pintamateriaalin globaali aineellinen ja mineraloginen luonne, määrittää Marsin topografia ja painovoimakenttä, osoittaa Marsin magneettikentän luonne, ottaa selvää volatiilien ja pölyn hetkellisestä avaruudellisesta jakautumisesta, runsaudesta, alkuperistä ja niiden muodastamista doliineista sekä tutkia Marsin ilmakehän rakennetta ja kiertoliikettä. Tehtävän kokonaiskustannukseksi on arvioitu 813 miljoonaa dollaria.


title: HarbourFrontin metroasema

text: HarbourFront on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 20. kesäkuuta 2003 North East Linen asemana. Vaihtoyhteys Circle Linelle avautui 8. lokakuuta 2011. HarbourFront on molempien linjojen pääteasema.


title: Merityötulo

text: Merityötulo on palkka tai rahanarvoinen etuus, joka saadaan aluksen liikennöintiin liittyvästä työstä laivaisännän tai muun aluksen liikennöintiä hoitavan työnantajan palveluksessa. Tulo voi olla merityötuloa vain, jos alusta käytetään ulkomaanliikenteeseen tai verovuoden aikana pääasiassa saaristoalueen ulkopuolella tapahtuvaan rannikkoliikenteeseen.


title: Muistiarkkitehtuuri

text: Muistiarkkitehtuuri on tietokoneen muistin käsittelymalli.


title: Muistiarkkitehtuuri

text: Tietokoneen muistirakenne voidaan jakaa kahteen seuraavasti:


title: Muistiarkkitehtuuri

text: Tietokoneen muisti "tietokonejärjestelmissä" voi olla jaettu suorittimien välillä ("Shared memory") tai hajautettu ("Distributed memory") klusterin tapauksessa.


title: Muistiarkkitehtuuri

text: Lisäksi muistin jako moniprosessointitietokoneissa voidaan ryhmitellä seuraavasti:


title: Muistiarkkitehtuuri

text: "Unified Memory Architecture" (UMA) viittaa integroitujen grafiikkasuorittimien () tapaan jakaa tietokoneen keskusmuistia suorittimen kanssa.


title: China Everbright Bank

text: China Everbright Bank () on suuri kiinalainen liikepankki. Pankin kotipaikka on Peking.


title: China Everbright Bank

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Everbright Bank oli vuonna 2016 sijalla 139 ollen samalla 21. suurin kiinalainen pörssiyritys. Pankin markkina-arvo oli 25,7 miljardia Yhdysvaltain dollaria (toukokuussa 2016) ja liikevaihto 27,1 miljardia USD (2015). Vuoden 2015 lopussa pankin henkilökuntaan kuului runsas 40 000 ihmistä. Pankin osake noteerataan Shanghain ja Hongkongin pörsseissä.


title: China Everbright Bank

text: Taseensa perusteella (487,87 mrd. USD) pankki luokiteltiin vuonna 2016 maailman 52. suurimmaksi julkisesti noteeratuksi pankiksi. Tällä mittarilla se oli tanskalaisen Danske Bankin kokoluokkaa.


title: Partiotyttöjen Maailmanliitto

text: Partiotyttöjen Maailmanliitto eli World Association of Girl Guides and Girl Scouts (lyhenne WAGGGS) on partioliikkeen kansainvälinen maailmanjärjestö. Siihen kuuluu 146 kansallista jäsenjärjestöä ("Member Organization"), joilla on yhteensä noin 10 miljoonaa jäsentä. Partiotyttöjen Maailmanliiton lisäksi on olemassa toinen suuri maailmanjärjestö, Partioliikkeen Maailmanjärjestö (WOSM, "World Organization of the Scout Movement").


title: Partiotyttöjen Maailmanliitto

text: Maailmanliiton tehtävänä on 29. Maailmankonferenssin päätöksen mukaan: "”Auttaa tyttöjä ja nuoria naisia käyttämään kaikki mahdollisuutensa kehittyäkseen vastuullisiksi maailman kansalaisiksi.”"


title: Partiotyttöjen Maailmanliitto

text: Maailmankonferenssi ("World Conference") on Partiotyttöjen Maailmanliiton ylin päättävä elin, joka kokoontuu kolmen vuoden välein. Jokaisella jäsenjärjestöllä on oikeus lähettää konferenssiin kaksi delegaattia. Sen tehtävänä on hyväksyä päätöslauselmia ("resolution"), joiden perusteella maailmanliiton toimintaa kehitetään, valita jäsenet Maailmanhallitukseen ja hyväksyä uudet jäsenjärjestöt tai erottaa niitä.


title: Partiotyttöjen Maailmanliitto

text: Maailmanliiton 20. Maailmankonferenssi vuonna 1969 järjestettiin Otaniemen Dipolissa, Espoossa parin kuukauden välillä samassa paikassa järjestetystä Partioliikkeen Maailmanjärjestön 22. Maailmankonferenssista.


title: Partiotyttöjen Maailmanliitto

text: Maailmankomitea ("World Board", aiemmin "World Committee") on Partiotyttöjen Maailmanliitto toimeenpaneva elin. Hallitukseen kuuluu 12 Maailmankonferenssissa kuuden vuoden kaudelle valittua jäsentä ja viisi maailmanliiton alueiden valitsemaa jäsentä. Lisäksi jäsenenä on virkansa puolesta rahastokomitean puheenjohtaja.


title: Partiotyttöjen Maailmanliitto

text: Maailmanhallituksessa istuu tällä hetkellä yksi suomalainen: Heidi Jokinen, joka nousi vuonna 2016 varajäsenestä varsinaiseksi jäseneksi toisen jäsenen luovuttua paikastaan. Muita maailmanhallituksessa istuneita suomalaisia ovat: Anni Collan (1932–1938), Sylvi Visapää (1946–1952, josta puheenjohtajana 1950–1952), Helvi Sipilä (1957–1966) ja Doris Stockmann (1978–1987, josta puheenjohtajana 1984–1987).


title: Partiotyttöjen Maailmanliitto

text: Partiotyttöjen Maailmanliitolla on viisi aluetta ("Region"). Aluejako on muuten samanlainen kuin Partioliikkeen Maailmanjärjestössä, mutta WOSMin Euraasian alue on jaettu WAGGGSin Euroopan alueen ja Aasian ja Tyynenmeren alueen kesken.


title: Partiotyttöjen Maailmanliitto

text: Maailmantoimisto ("World Bureau") on Partiotyttöjen Maailmanliiton sihteeristö, joka sijaitsee Lontoon Olave Centerissä, Yhdistyneessä kuningaskunnassa. Maailmantoimisto toimii englanniksi, espanjaksi ja ranskaksi.


title: Partiotyttöjen Maailmanliitto

text: Partiotyttöjen Maailmanliitolla on viisi partiokotia ("World Center") eripuolilla maailmaa:Partiotyttöjen Maailmanliiton tunnus on sinisellä taustalla oleva kultainen kolmiapila. Sininen väri symboloi taivasta ja kultainen sieltä hehkuvaa aurinkoa. Apilan lehdyköissä olevat tähdet edustavat partioihanteita ja -lupausta. Lehtisuoni on kompassineula, joka osoittaa oikeaa suuntaa, ylöspäin ja merkin alapäässä oleva tuli, joka kuvastaa rakkauden liekkiä. Tunnuksen uloin ympyrä symboloi yhteistä Maailmanliittoa.


title: David Pizzoni Elfving

text: David Pizzoni Elfving (s. 26. marraskuuta 1985) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää.


title: David Pizzoni Elfving

text: Uransa Pizzoni Elfving aloitti Gustavsberg IF:n kakkosjoukkueessa BK Bergetissä. Siirryttyään vuonna 2002 Sandvikenin urheilukioon hän siirtyi myös Gustavsbergistä Sandvikens AIK:n riveihin kolmeksi kaudeksi. Sen jälkeen hän pelasi kauden Söderforsissa GoIF:n riveissä, mutta palasi kaudeksi 2006-2007 vielä Sandvikeniin.


title: David Pizzoni Elfving

text:
Kaudesta 2007-2008 alkaen Pizzoni Elfving on edustanut tukholmalaista Hammarby IF:ää, jonka riveissä hän on saavuttanut mestrauuden vuosina 2010 ja 2013.
Pizzoni Elfving nousi jo Ruotsin juniorimaajoukkueisiin, ja A-maajoukkueeseen hän nousi syksyllä 2013.


title: David Pizzoni Elfving

text: Siviiliammatiltaan Pizzoni Elfving on rakennusinsinööri, jonka hän kävi suoritti Gävlessä.


title: David Pizzoni Elfving

text: Maajoukkueessa


title: David Pizzoni Elfving

text: Seurajoukkueissa


title: David Pizzoni Elfving

text: Henkilökohtaisesti


title: Vuoropuhelu (Unkari)

text: Vuoropuhelu (), koko nimeltään Vuoropuhelu Unkarin puolesta (), on unkarilainen viherliberaalinen puolue. Se oli alkujaan Politiikka voi olla erilaista nimisen viherpuolueen sisäinen ryhmittymä, joka ajoi puoluekokouksessa marraskuussa 2012 yhteistyötä Yhdessä -liittouman kanssa. Ryhmä ja sen mukana puolueen kahdeksan istuvaa parlamentin jäsentä erosivat puolueesta ja perustivat oman puolueen 3. helmikuuta 2013. Puolue ja puolueeksi rekisteröitynyt Yhdessä -liittouma ilmoittivat 3. maaliskuuta 2013 vaaliliitosta tuleviin vuoden 2014 parlamenttivaaleihin.


title: Life (Simply Redin albumi)

text: Life on Simply Redin viides studioalbumi, joka julkaistiin lokakuussa 1995. Ensimmäinen single “Fairground” tuli ensimmäinen hitti saavuttaa ensimmäisen sijan Britannian singlelistalla. Albumi saavutti myös ensimmäisen sijan Britannian albumilistalla.


title: Life (Simply Redin albumi)

text: Kaikki kappaleet on säveltänyt ja sanoittanut Mick Hucknall.


title: China Citic Bank

text: China Citic Bank on suuri kiinalainen liikepankki. Pankin kotipaikka on Peking. Pankin osake noteerataan Shanghain ja Hongkongin pörsseissä.


title: China Citic Bank

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Citic Bank oli vuonna 2016 sijalla 79 ollen samalla 15. suurin kiinalainen pörssiyritys. Pankin markkina-arvo oli 40,4 miljardia Yhdysvaltain dollaria (toukokuussa 2016) ja liikevaihto 41,2 miljardia USD (2015). Vuoden 2015 lopussa henkilökuntaan kuului runsas 56 400 ihmistä. Pankin sisaryritys Citic Securities oli saman Forbesin maailmanlistan 309. suurin yritys.


title: China Citic Bank

text: Taseensa perusteella (788,89 mrd. USD) pankki luokiteltiin vuonna 2016 maailman 37. suurimmaksi julkisesti noteeratuksi pankiksi. Tällä mittarilla se oli noin 10 prosenttia ruotsalaista Nordeaa suurempi pankkikonserni.


title: Cellio

text: Cellio on kunta Pohjois-Italiassa Vercellin maakunnassa Piemonten alueella. Cellion naapurikunnat ovat Borgosesia, Breia, Madonna del Sasso, Quarona ja Valduggia.


title: Mukdahan

text: Mukdahan () on kaupunki Mekongjoen varrella Isanin alueella Koillis-Thaimaassa. Kaupunki on samannimisen provinssin hallinnollinen keskus. Mukdahan sijaitsee 642 kilometriä koilliseen Bangkokista. Lähin rautatieasema sijaitsee Ubon Ratchathanin kaupungissa. Toisella puolen Mekongjokea sijaitsee Laosin Savannakhetin kaupunki. Thaimaan ja Laosin toinen Ystävyyden silta sijaitsee kaupungin pohjoispuolella.


title: Carl Wilhelm Rosenlew

text: Carl Wilhelm Rosenlew (1. lokakuuta 1873 Pori – 22. joulukuuta 1942 Pori) oli suomalainen lääkäri ja W. Rosenlew & Co Ab:n pääjohtaja.


title: Carl Wilhelm Rosenlew

text: Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän pääsi ylioppilaaksi 1891 (Nya svenska lärovärket i Helsingfors) ja opiskeli Helsingin yliopistossa valmistuen lääketieteen kandidaatiksi 1895, lääketieteen lisensiaatiksi 1900 ja lääketieteen tohtoriksi 1903.


title: Carl Wilhelm Rosenlew

text: Rosenlew toimi yleisen sairaalan gynekologisen osaston apulaislääkärinä 1900–1904 ja Helsingin yliopiston patologis-anatomisen laitoksen amanuenssina 1905–1907. Hän oli W. Rosenlew & Co Ab:n pääjohtajana vuodesta 1907 alkaen.


title: Carl Wilhelm Rosenlew

text: Rosenlew osti 1916 Harvialassa Katumajärven rannalla sijainneen Äikäälän tilan ja laajensi sitä maanostoilla yli 500 hehtaarin kokoiseksi. Hän rakennutti 1919–1924 tilalle Vanajanlinnan nimellä tunnetun punatiilisen metsästyslinnan jonka suunnitteli arkkitehti Sigurd Frosterus. Rosenlew harrasti Vanajanlinnan mailla hirvenmetsästystä ja kartanossa vieraili useita talouselämän ja politiikan merkkihankilöitä. Talousvaikeuksiin joutunut Rosenlew myi linnan 1941 saksalaiselle asekauppiaalle Willi Daugsille ja jatkosodan jälkeen Vanajanlinna joutui saksalaissaatavina Neuvostoliiton haltuun.


title: Carl Wilhelm Rosenlew

text: Rosenlew oli naimisissa 1897–1922 Olga Kochtomowin kanssa ja vuodesta 1925 Märtha Helena Standertskjöldin, o.s. von Knorring kanssa.


title: Breia

text: Breia on kunta Pohjois-Italiassa Vercellin maakunnassa Piemonten alueella. Breian naapurikunnat ovat Borgosesia, Cellio, Madonna del Sasso, Quarona ja Varallo.


title: Yleisurheilun sisäratojen Euroopan-mestaruuskilpailut 2017

text: 34. yleisurheilun sisäratojen Euroopan-mestaruuskilpailut järjestettiin Serbian Belgradissa 3.–5. maaliskuuta 2017. Kilpailupaikkana toimi Kombank arena.


text: Isäntämaa


title: Borgosesia

text: Borgosesia on kunta Pohjois-Italiassa Vercellin maakunnassa Piemonten alueella. Borgosesian naapurikunnat ovat Cellio, Grignasco, Guardabosone, Postua, Quarona, Serravalle Sesia, Valduggia ja Vocca.


title: China Minsheng Banking

text: China Minsheng Banking (China Minsheng Banking Corp., Ltd., myös China Minsheng Bank) on suuri kiinalainen liikepankkikonserni. Yrityksen kotipaikka on Peking. Pankin osake noteerataan Shanghain pörssissä.


title: China Minsheng Banking

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Minsheng Banking oli vuonna 2016 sijalla 65 ollen samalla listan 14. suurin kiinalainen pörssiyritys. Pankin markkina-arvo oli 49,3 miljardia Yhdysvaltain dollaria (toukokuussa 2016) ja liikevaihto 42,4 miljardia USD (2015). Vuoden 2015 lopussa henkilökuntaa suurpankilla oli  000.


title: China Minsheng Banking

text: Taseensa perusteella (696,24 mrd. USD) pankki luokiteltiin vuonna 2016 maailman 43. suurimmaksi julkisesti noteeratuksi pankiksi. Kiinalaispankki oli tällä mittarilla ruotsalaispankki Nordean kokoluokkaa.


title: Emilia Vihantola

text: Emilia Johanna Vihantola (os. Kärkkäinen, s. 5. heinäkuuta 1985) on suomalainen Crossfit-urheilija sekä painonnostaja. Hänen seuransa on CF Kuopio Barbell Club.


title: Emilia Vihantola

text: Emilia Vihantola on kilpaillut Crossfitissä vuodesta 2013. Hän on muun muassa osallistunut Tampereella järjestettäviin Winter War-kisoihin viisi kertaa (2013-2017) ja hänen paras sijoituksensa on kolmas vuonna 2017.


title: Emilia Vihantola

text: Hän on voittanut pienempiä yksilökilpailuita sekä osallistunut myös pari- ja joukkuekilpailuihin sekä kotimaassa että ulkomailla.


title: Emilia Vihantola

text: Painonnostossa Vihantola on kilpaillut vuodesta 2016, jolloin hän onnistui nostamaan tulosrajat vuoden 2017 Suomen-mestaruuskilpailuihin. Helmikuussa järjestetyissä SM-kilpailuissa hän sijoittui hopealle tempauksessa, työnnössä sekä yhteistuloksessa tuloksella 70+87=157kg.


title: Ander Capa

text: Ander Capa Rodríguez (s. 8. helmikuuta 1992 Portugalete, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan joko oikea laitapuolustaja tai laitalinkki.


title: Ander Capa

text: Capa pelasi uransa ensimmäisen ammattilaisottelunsa 18. elokuuta 2013 Real Jaénia vastaan. Ensimmäisen maalinsa hän teki 28. syyskuuta 2013 ottelussa Sporting de Gijónia vastaan.


title: Ander Capa

text: Kaudella 2013–2014 Capa pelasi yhteensä 31 sarjaottelua ja teki niissä kaksi maalia, jonka päätteeksi seura nousi ensimmäistä kertaa historiassaan maan pääsarjaan Primera Divisióniin. Hän pelasi ensimmäisen ottelunsa maan korkeimmalla sarjatasolla 24. elokuuta 2014, jossa Eibar kohtasi kotikentällään Real Sociedadin.


title: Ander Capa

text: 19. marraskuuta 2015 Capa teki seuran kanssa vuoteen 2018 asti ulottuvan jatkosopimuksen.


title: Ander Capa

text: 1. syyskyyta 2017 Capa teki nelivuotisen sopimuksen baskiseura Athletic Bilbaon kanssa. Sopimus astui voimaan heinäkuussa 2018.


title: Industrial Bank

text: Industrial Bank Co., Ltd. (, pinyin: Xīngyè Yínháng) on Kiinan suurimpia pörssinoteerattuja liikepankkeja. Pankin kotipaikka on Fuzhou. Pankin osake noteerataan Shanghain pörssissä.


title: Industrial Bank

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Industrial Bank oli vuonna 2016 sijalla 59 ollen samalla 13. suurin Forbesin listan kiinalainen pörssiyritys. Pankin markkina-arvo oli 47,3 miljardia Yhdysvaltain dollaria (toukokuussa 2016) ja liikevaihto 45,0 miljardia USD (2015). Vuoden 2015 lopussa suurpankin henkilökuntaan kuului runsas 50 000 työntekijää.


title: Industrial Bank

text: Taseensa perusteella (815,85 mrd. USD) pankki luokiteltiin vuonna 2016 maailman 35. suurimmaksi julkisesti noteeratuksi pankiksi.


title: Kokonjärvi

text: Kokonjärvi on seuraavien järvien nimi:


title: Lintumaanjärvi

text: Lintumaanjärvi voi tarkoittaa seuraavia:


title: Pyhämaan kirkko

text: Pyhämaan kirkko voi tarkoittaa seuraavia kirkkoja Pyhämaalla:


title: Luettelo käsipallon olympiamitalisteista

text: Käsipallo on ollut olympialaisten kisaohjelmassa vuoden 1972 kesäolympialaisista lähtien, tätä ennen se oli ollut olympiaohjelmassa kerran aiemmin, vuonna 1936.


title: Loimaan kirkko

text: Loimaan kirkko voi tarkoittaa seuraavia:


title: Kallijärvi

text: Kallijärvi voi tarkoittaa seuraavia:


title: Luettelo jalkapallon olympiamitalisteista

text: Jalkapallo on ollut olympialaisten kisaohjelmassa vuoden 1900 kesäolympialaisista lähtien. Naisten turnaus tuli olympiaohjelmaan vuoden 1996 kesäolympialaisissa. Menestyneimmät maat ovat miesten turnauksissa Unkari ja naisten turnauksissa Yhdysvallat.


title: NBA:n varaustilaisuus 2017

text: NBA:n vuoden 2017 järjestettiin 22. kesäkuuta.


title: NBA:n varaustilaisuus 2017

text: Tilaisuuden kärkipään varauksiin ennustettiin muun muassa yhdysvaltalaisia pelintekijöitä Markelle Fultzia ja Lonzo Ballia, jotka varattiinkin kahtena ensimmäisenä pelaajana. Arizonan yliopistossa kauden 2016–2017 pelannut suomalaispelaaja Lauri Markkanen varattiin seitsemäntenä, maansa historian aikaisimmalla varausnumerolla ja historian aikaisempana pohjoismaalaisena.


title: NBA:n varaustilaisuus 2017

text: Vuoden 2017 varaustilaisuuden varauksista ennätysmäärä oli vain yhden vuoden yliopistossa opiskelleita pelaajia. Serbialaisesta KK Mega Basket -joukkueesta varattiin kolme pelaajaa (Vlatko Čančar, Ognjen Jaramaz ja Alpha Kaba). Sama oli tapahtunut myös vuosien ja varaustilaisuuksissa.


title: NBA:n varaustilaisuus 2017

text: Tapahtuma muistetaan myös ESPN-kanavan antamasta, laji-ihmisissä ja jopa ESPN:n työntekijöissä mielipahaa herättäneestä, mediahuomiosta toisena varatulle Lonzo Ballille ja tämän suulaalle LaVar-isälle.


title: NBA:n varaustilaisuus 2017

text: NBA:n vuoden 2017 varaustilaisuuden arvonta suoritettiin 16. toukokuuta.


title: NBA:n varaustilaisuus 2017

text: NBA kutsuu vuosittain noin 15–20 pelaajaa agentteineen ja perheineen istumaan niin kutsuttuun ”green roomiin”, erityiseen tilaan varauslavan läheisyyteen. Nämä pelaajat saapuvat varausvuoroillaan lavalle. Pelaajat, joita ei ole kutsuttu varaustilaisuuteen, saavat osallistua siihen yleisön joukossa, josta he nousevat mahdollisen varauksen tapahtuessa lavalle. Kymmenen ensimmäistä pelaajaa kutsuttiin varaustilaisuuteen 8. kesäkuuta. Kaksi päivää myöhemmin kutsuttiin kolme pelaajaa lisää, ja 14. kesäkuuta tilaisuuteen kutsuttiin loput seitsemän pelaajaa, jolloin kutsuttujen yhteismääräksi muodostui 20. Vuoden 2017 varaustilaisuuteen kutsutut pelaajat on lueteltu alla aakkosjärjestyksessä.


title: Alexia Runggaldier

text: Alexia Runggaldier (s. 27. marraskuuta 1991 Bressanone) on italialainen ampumahiihdon MM-mitalisti. Hän edustaa "Fiamme Oro di Moena" -seuraa ja on pituudeltaan 171 cm. Hän on ammatiltaan poliisi.


title: Alexia Runggaldier

text: Runggaldier kilpaili maailmancupissa ensimmäisen kerran kaudella 2011–2012. Ensimmäiset maailmancupin pisteensä hän saavutti oltuaan 33:s Hochfilzenin pikakilpailussa kaudella 2012–2013. Kymmenen parhaan joukossa hän debytoi oltuaan kymmenes Oslon MM-kilpailujen 2016 normaalimatkalla. Ensimmäisen maailmancupin palkintosijansa hän saavutti oltuaan kolmas Antholzin normaalimatkalla kaudella 2016–2017. Hochfilzenin MM-kilpailuissa 2017 hän saavutti normaalimatkalla pronssia selvittyään kilpailusta ilman sakkominuutteja. Samojen kisojen yhteislähdössä hän oli yhdeksäs ja takaa-ajossa viidestoista. Normaalimatkan maailmancupin kokonaispisteissä hän oli kolmas.


title: Alexia Runggaldier

text: Runggaldier saavutti nuorimpien junioreiden MM-kilpailuissa pronssia viestissä 2008 ja 2009. Nuorten MM-kilpailuissa hän sai viestissä hopeaa 2011 ja 2012. Rulla-ampumahiihdon MM-kilpailuissa hän saavutti sekaviestissä hopeaa 2013. Hän sai EM-hopeaa normaalimatkalla 2018.


title: SpaceX CRS-11

text: SpaceX CRS-11 (myös SpX-11) on SpaceX:n suunniteltu rahtilento kansainväliselle avaruusasemalle. Yhtiön Falcon 9 Full Thrust -raketti laukaisi Dragon-rahtikapselin hyötykuormineen 3. kesäkuuta 2017. Lento kuuluu NASAn Commercial Resupply Services -ohjelmaan.


title: SpaceX CRS-11

text: Lento on ensimmäinen, jossa käytetään uudelleen jo aiemmin lentänyttä Dragon-alusta. Alus lensi vastaavanlaisen lennon SpaceX CRS-4 vuonna 2014.


title: SpaceX CRS-11

text: Rahtina on noin 2700 kg erilaisia tarvikkeita ja kokeita.


title: SpaceX CRS-11

text: CRS-11 oli yksi 12 alkuperäisestä CRS-ohjelman puitteissa SpaceX:ltä tilatuista kansainvälisen avaruusaseman rahtilennoista.


title: SpaceX CRS-11

text: Rahtina Dragonin paineistetussa osassa oli erilaisia tarvikkeita miehistölle ja asemalle sekä tieteellisiä kokeita. Paineistamattomassa osassa rahtina oli kolme asemaan kiinnitettävää havainto- ja tuotekehityslaitteistoa. Näistä NICER eli Neutron Star Interior Composition Explorer on Nasan neutronitähtiä havainnoiva laitteisto. ROSA eli Roll-Out Solar Array on U.S. Air Force Research Laboratoryn aurinkopaneeli-koelaitteisto. MUSES eli Multiple User System for Earth Sensing on Teledyne Brownin alusta Maata havainnoiville suurtarkkuus- ja hyperspektrikameroille.


title: SpaceX CRS-11

text: Rahdin massakoostumus oli seuraava:


title: Unkarin liberaalipuolue

text: Unkarin liberaalipuolue (), tai lyhyemmin Liberaalit () tai MLP, on unkarilainen liberaalipuolue, joka on perustettu 27. toukokuuta 2013. Sen perustaja ja nykyinen puheenjohtaja on entinen opetusministeri Gábor Fodor, joka toimi aiemmin Vapaiden demokraattien liiton puheenjohtajana ja on yksi Fidesz -puolueen perustajista.


title: Armas Liljeberg

text: Armas Basilius Liljeberg (8. syyskuuta 1893 – 1. heinäkuuta 1980 Bennington, Vermont) oli suomalainen upseeri. Hän kuului niin sanottuihin tsaarinupseereihin, jotka olivat saaneet koulutuksensa ja palvelleet Venäjän keisarillisessa armeijassa.


title: Armas Liljeberg

text: Ensimmäisen maailmansodan aikana Liljeberg palveli itärintamalla alikapteenina 148. Kaspian rykmentissä. Suomen sisällissodassa hän johti Länsi-Uusimaan suojeluskuntalaista koottua "Sigurdskårenia". Se osallistui Kirkkonummen taisteluihin, kunnes antautui punaisille Upinniemessä 27. helmikuuta. Liljeberg kuitenkin vetäytyi Tammisaaren saaristossa sijaitsevaan Tovön saareen, jossa hän majaili Saksan Itämeren divisioonan maihinousuun saakka. Tämän jälkeen hän oli mukana kokoamassa Tammisaaren suojeluskuntaa ja siirtyi pian Helsingin suojeluskunnan jäsenistä muodostetun Helsingin jääkäriprikaatin komppanianpäälliköksi.


title: Armas Liljeberg

text: Suomen armeijan palvelukseen Liljeberg tuli syyskuussa 1918 ja toukokuussa 1919 hänet ylennettiin kapteeniksi. Liljeberg toimi muun muassa Rannikkotykistörykmentti 3:n päällikkönä, kunnes lukuisten muiden ”ryssänupseerien” tavoin savustettin ulos puolustusvoimista ja pidätettiin virastaan joulukuussa 1921. Tämän jälkeen Liljeberg muutti Yhdysvaltoihin, jossa hän asui aluksi Massachusettsin osavaltiossa, saaden kansalaisuuden vuonna 1933. Talvisodan aikana Liljeberg organisoi amerikansuomalaisia vapaaehtoisten kokoamista ja vieraili tuolloin myös Suomessa. Hän kuoli Yhdysvalloissa vuonna 1980.


title: Martti Frick

text: Martti Leonard Frick (1. huhtikuuta 1916 Uusikaupunki – 15. elokuuta 1994 Hämeenlinna) oli suomalainen upseeri, joka toimi muun muassa Panssarikoulun johtajana ja Porin prikaatin komentajana.


title: Martti Frick

text: Frickin vanhemmat olivat apteekkari Knut Frick ja Helmi Gummerus. Hänen puolisonsa vuodesta 1943 oli Helvi Heino.


title: Martti Frick

text: Frick tuli ylioppilaaksi Viipurin reaalilyseosta 1937, Kadettikoulusta hän valmistui 1941. Talvisodassa Frick toimi komppanianpäällikkönä Kevyt osasto 11:ssä, jatkosodassa hän toimi komppanianpäällikkönä ja komentajan apulaisena Jääkäripataljoona 4:ssä. Frick haavoittui sodissa viisi kertaa.


title: Martti Frick

text: Komppanianpäällikkönä Frick toimi Jääkäripataljoona 4:ssä vuodesta 1945 ja Panssarivaunupataljoonassa 1946–1959. Sotakorkeakoulussa hän työskenteli opettajana 1951–1958 ja sitten Panssarirykmentin koulutusupseerina ja sotilastarkkailijana Libanonissa 1958. Panssarivaunupataljoonan komentajana Frick toimi 1958–1961 ja 1966, Panssarikoulun johtajana 1961–1964, Porin prikaatin komentajana 1966–1968, sotilasasiamiehenä Yhdysvalloissa ja Kanadassa 1968–1971 ja sotilasuransa lopuksi Pääesikunnan tiedusteluosaston päällikkönä 1971–1972, ennen eroamistaan vakinaisesta palveluksesta.


title: Martti Frick

text: Frick ylennettiin reservin vänrikiksi 1939, reservin luutnantiksi 1941, luutnantiksi 1942, kapteeniksi 1943, majuriksi 1953, everstiluutnantiksi 1959 ja everstiksi 1966.


title: Kaiken

text: Kaiken (jap. 懐剣 tai かいけん) on japanilainen 20–25 cm pitkä yksi tai kaksiteräinen tikari. Sitä käyttivät mies ja -naissamurait. Kaiken oli hyödyllinen itsepuolustusväline sisätiloissa missä katana, ja wakizashi olivat liian pitkiä. Naiset kantoivat kaikenia kimonon sisällä ja käyttivät sitä itsepuolustukseen, sekä rituaalisen itsemurhan suorittamiseen. Kun naissamurai meni naimisiin, niin hänen odotettiin aina kantavan mukanaan kaikenia silloin kun ei ollut aviomiehensä seurassa.


title: Iso Mustajärvi

text: Iso Mustajärvi voi tarkoittaa seuraavia:


title: Vähä Mustajärvi

text: Vähä Mustajärvi voi tarkoittaa seuraavia:


title: Flashlight (Kasia Mośin kappale)

text: Flashlight on puolalaislaulaja Kasia Mośin esittämä kappale, jolla hän edusti Puolaa vuoden 2017 Euroviisuissa.


title: Flashlight (Kasia Mośin kappale)

text: Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui yhdeksänneksi 119 pisteellä ja pääsi finaaliin. Finaalissa se sai 64 pistettä ja jäi sijalle 22.


title: Sakari Kannosto

text: Sakari Kannosto (s. 8. lokakuuta 1973  Helsinki) on suomalainen kuvanveistäjä. Hän valmistui Kuvataideakatemiasta vuonna 2005. Hänet tunnetaan suurikokoisista valmisesineitä ja kierrätysmateriaaleja hyödyntävistä installaatioistaan sekä keraamisista eläimistään. Kannoston teokset liittyvät usein kuluttamiseen ja ihmisen luontosuhteeseen. Tällä hetkellä hän toimii kuvataiteen lehtorin virassa Omniassa Espoossa.


title: Sakari Kannosto

text: Vuosina 2013-2014 Sakari Kannosto osallistui Villa Karon residenssiin Beninissä tarkastelemalla globaalin jäteongelman ulottuvuuksia ja järjestämällä paikallisille lapsille kierrätysveistotyöpajan. Hän teki Beninissä myös kaksi veistosta: jäteongelmaa ja sen ratkaisua symboloivan "Afrikanan" ja ihmisen roolia ympäristöään muuttavana voimana kommentoivan "Dieu peut toutin".


title: Sakari Kannosto

text: Sakari Kannostolle myönnettiin Suomen Ympäristökasvatuksen Seuran Ympäristökasvatuksen ruusu vuonna 2014. Palkinnon myöntäjän mukaan Kannoston toteuttama taidepainotteinen ympäristökasvatus monipuolistaa ympäristökasvatuksen menetelmävalikoimaa. Lisäksi hän käsittelee töissään ja opetuksessaan ympäristöteemoja ja käyttää kiinnostavasti kierrätysmateriaaleja tuoden ympäristökasvatuksen luontevaksi osaksi taideopetusta. Kannosto on toteuttanut taidepainotteista ympäristökasvatusta myös ulkomailla.


title: Origo (kappale)

text: Origo on unkarilaislaulaja Joci Pápain esittämä kappale, jolla hän edusti Unkaria vuoden 2017 Euroviisuissa.


title: Origo (kappale)

text: Kappale kilpaili Euroviisujen toisessa semifinaalissa 11. toukokuuta, jossa se sijoittui toiseksi 231 pisteellä ja pääsi finaaliin. Finaalissa se sai 200 pistettä ja saavutti sijan 8.


title: Vanhakylä (Jaaman piiri)

text: Vanhakylä () on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen varrella kahdeksan kilometriä Suuresta-Narvusista etelään. Kylässä on 22 asukasta (vuonna 2010).


title: Vanhakylä (Jaaman piiri)

text: Kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Ilkina". 1580-luvun ruotsalaismiehityksen aikana se esiintyy nimillä "Wenekyla, Wenekylla, Wännekylla". Nimitys "Ilkino" perustuu ortodoksiseen ristimänimeen "Ilja". Sen rinnalla käytetty inkeroisnimi "Vanakylä" vakiintui viralliseksi nimimuodoksi Viron Inkerin aikana.


title: Vanhakylä (Jaaman piiri)

text: Vuonna 1848 Vanhassakylässä asui 127 inkerikkoa ja 41 inkerinsuomalaista. Inkerikot kuuluivat Haavikon ortodoksiseen ja suomalaiset Kosemkinan luterilaiseen seurakuntaan. Kylän suomalaissukuja olivat Kipatsa, Pekki, Pärnänen ja Varkki. Paikalliset talonpojat olivat Iittovan kartanon maaorjia, kunnes kartanon omistanut Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 kylässä oli 26 taloa ja 180 asukasta. Vuonna 1899 Vanhakylä kuului kyläkuntana Narvusin volostiin. Sen 208 asukasta olivat väestönlaskennan mukaan kaikki suomalaisia, mutta luterilaisia heistä oli vain 40 henkeä.


title: Vanhakylä (Jaaman piiri)

text: Tarton rauhan jälkeen Vanhakylä kuului Viroon. Kylässä oli tsasouna ja baptistien rukoushuone. Naapurikylän koulussa opetettiin sekä suomeksi että viroksi. Saksalaismiehityksen aikana Vanhakylän asukkaat säästyivät väestönsiirrolta Suomeen piiloutumalla metsään. Vuonna 1944 Narvan taisteluiden aikana heidät evakuoitiin Volossovan piirin Kalmusiin, josta he pian palasivat sodalta pääosin säästyneeseen kotikyläänsä. Samana vuonna Viron Inkeri liitettiin Venäjän SFNT:n Jaaman piiriin. Vuonna 1948 Vanhaankylään perustettiin kolhoosi Voshod. Miehet komennettiin metsätöihin ja nuoriso alkoi muuttaa kaupunkeihin, etupäässä Narvaan. Vanhankylän ja Karstalan kolhoosit liitettiin pian Väikylän kalastuskolhoosiin ja sittemmin Narvusin Udarnik-Ropša -sovhoosiin.


title: Vanhakylä (Jaaman piiri)

text: Vanhakylä koostuu Rosonajoen molemmin puolin useilla eri alueilla sijaitsevista omakotitaloista. Kesäasukkaiden määräksi arvioidaan sata henkeä. Kylässä toimii yksityinen maatila, lomakylä ja hotelli.


title: Vähä Arajärvi

text: Vähä Arajärvi voi tarkoittaa seuraavia:


title: Iso Arajärvi

text: Iso Arajärvi voi tarkoittaa seuraavia:


title: Lauri Piironen

text: Lauri Piironen (s. 18. syyskuuta 1997 Polvijärvi) on entinen suomalainen jääkiekkoilija, joka edusti SM-liigajoukkue Saimaan Palloa. Hän oli pelipaikaltaan vasen laitahyökkääjä. Piironen pelasi lähinnä seuran A-nuorissa, mutta pelejä Liigassakin kertyi kaikkiaan kymmenen kappaletta. Piironen päätti lopettaa pelaajauransa terveydellisistä syistä johtuen vain 20-vuotiaana kauden 2017–2018 päätteeksi.


title: Lauri Piironen

text: Piironen on joensuulaisen kiekkokoulun kasvatti. Hän toimi kaudella 2012–2013 Jokipoikien C-nuorten kapteenina. Piironen oli C-nuorten SM-karsinnoissa joukkueensa paras pistemies ja maalintekijä tehoilla 6+8=14. Kaudeksi 2014–2015 hän siirtyi Saimaan Pallon B-nuoriin.


title: Lauri Piironen

text: Lokakuussa 2016 Piironen teki loppukauden 2016–2017 kattavan juniorisopimuksen SaiPan SM-liigajoukkueen kanssa. Tämän jälkeen hän sai tililleen ensimmäisen SM-liigaottelunsa 6. lokakuuta 2016 Turun Palloseuraa vastaan. Piironen merkittiin SaiPan 13. hyökkääjäksi ja hän jäi lopulta ilman peliaikaa. Piirosta aiemmin SM-liigassa on esiintynyt Polvijärvellä syntyneistä pelaajista ainoastaan kaudella 2006–2007 SaiPan luukkumaalivahtina muutamissa otteluissa toiminut Vesa Reijonen.


title: Lauri Piironen

text: Ensimmäiset jääaikansa SM-liigassa Piironen sai 18. helmikuuta 2017 vieraissa Mikkelin Jukureita vastaan. Hänelle avautui paikka SaiPan kokoonpanoon, kun joukkue kärsi lukuisista poissaoloista, sillä SaiPa oli ilmoittanut loukkaantuneiksi peräti kymmenen pelaajaa. Lisäksi joukkueen vahvuudesta oli poistunut siirtotakarajalla viisi kenttäpelaajaa. Piironen sai ottelussa jääaikaa 11.11 minuuttia. Liigauransa avausmaalin hän teki runkosarjan toiseksi viimeisellä kierroksella 11. maaliskuuta 2017 ylivoimalla Turun Palloseuraa vastaan. Matti Nevalainen valitsi Piirosen ottelun Alumnien tähtien kolmostähdeksi. Hän pelasi kauden aikana SM-liigassa kaikkiaan kymmenen runkosarjaottelua tehden yhden maalin.


title: Lauri Piironen

text: Piironen jatkoi SaiPassa kaudella 2017–2018 vuoden mittaisella juniorisopimuksella. Hän pelasi loukkaantumisen vuoksi kauden aikana kuitenkin vain yhdeksän ottelua A-nuorissa.Piironen päätti lopettaa pelaajauransa terveydellisten syiden takia kauden 2017–2018 päätteeksi. Hän oli lopettaessaan ainoastaan 20-vuotias.


title: Niina Saarinen

text: Niina Helmi Sinikka Saarinen (s. 23. huhtikuuta 1998 Savonlinna) on suomalainen kivääriampuja, joka edustaa Savonlinnan metsästys- ja ampumaseuraa ja kuuluu Leppa.fi-tiimiin. Niina on aloittanut ammunnan vuonna 2011 ja lajeinaan hänellä on ilma- ja pienoiskivääri. Niina on voittanut joukkuesuomenmestaruuden pienoiskiväärillä. Ammunnan lisäksi Niina harrastaa kartingia, jossa parhaana saavutuksena on aluemestaruusmitali.


title: Jimi Aavikko

text: Jimi Joonatan Aavikko (s. 5. maaliskuuta 1997 Vantaa) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan seitsemän SM-liigaottelua Saimaan Pallossa kaudella 2016–2017 sekä kahdeksan Mestis-ottelua Jokipojissa kaudella 2017–2018, kunnes Aavikko päätti lopettaa pelaajauransa terveydellisistä syistä vain 20-vuotiaana joulukuussa 2017 tulleen aivotärähdyksen myötä.


title: Jimi Aavikko

text: Vantaalla syntynyt Aavikko on Jokipoikien kasvatti. Hän toimi kaudella 2012–2013 seuran C-nuorten varakapteenina. Aavikko oli C-nuorten SM-sarjan runkosarjassa joukkueensa paras pistemies, maalintekijä ja syöttäjä tehoilla 25+26=51, joilla hän sijoittui koko sarjan pistepörssissä kolmanneksi. Kaudella 2015–2016 Aavikko oli 20 osumallaan Jokipoikien A-nuorten toiseksi paras maalintekijä Nemo Huhdan jälkeen.


title: Jimi Aavikko

text: Kaudeksi 2016–2017 Aavikko siirtyi Saimaan Pallon A-nuoriin. Hän teki seurassa SM-liigadebyyttinsä 18. helmikuuta 2017 vieraissa Mikkelin Jukureita vastaan. Aavikolle avautui paikka SaiPan kokoonpanosta, kun joukkue kärsi lukuisista poissaoloista, sillä SaiPa oli ilmoittanut loukkaantuneiksi peräti kymmenen pelaajaa. Lisäksi joukkueen vahvuudesta oli poistunut siirtotakarajalla viisi kenttäpelaajaa. Aavikko merkittiin joukkueen nelosketjuun yhdessä toisen liigadebytantin, Jesse Hallikkaan sekä toista liigaotteluaan pelanneen Kristian Afanasjevin viereen. Hän sai ottelussa jääaikaa 7.10 minuuttia. Aavikko pelasi SM-liigassa kaikkiaan seitsemän runkosarjaottelua ilman tehopisteitä.


title: Jimi Aavikko

text: Aavikko palasi kaudeksi 2017–2018 vuoden mittaisella Mestis-sopimuksella kasvattajaseuraansa Jokipoikiin. Hän pelasi joukkueessa kahdeksan runkosarjaottelua sekä 13 ottelua seuran A-nuorissa, kunnes joulukuussa 2017 Aavikko sai vastustajan kyynärpään päähänsä A-nuorten Mestiksen ottelussa. Hän sai tilanteessa aivotärähdyksen ja Aavikko päätti aiempienkinkin aivotärähdystensä myötä lopettaa pelaajauransa terveydellisistä syistä tammikuussa 2018.


title: Jimi Aavikko

text: Aavikko valmistui ylioppilaaksi Kimpisen lukiosta keväällä 2017.


title: Ermanarik

text: Ermanarik (myös Ermanaric tai Ermanaricus) (k. noin 376) oli ostrogottien kuningas noin vuonna 375. Hän oli ostrogoottien nykyisen Ukrainan alueella sijainneen valtakunnan kuningas. On epäselvää, kuinka laaja tämä alue lopulta oli, mutta luultavasti se ulottui Pripetin soilta etelään Donin ja Dniestrin välillä.


title: Ermanarik

text: Roomalainen historioitsija Ammianus Marcellinus mainitsee Ermanarikin teoksessaan "Res gestae". Ammianuksen mukaan Ermanarik oli sotaisa kuningas, joka teki lopulta itsemurhan, kun alaanit ja hunnit valloittivat hänen hallitsemansa alueet 370-luvulla. Ermanarikin kuoleman jälkeen uudeksi kuninkaaksi valittiin Vithimiris.


title: Ermanarik

text: Ermanarikista tuli jo varhain suosittu hahmo kansantarinoissa. Historioitsija Jordanesin mukaan Ermanarik olisi teloittanut naisen nimeltä Sunilda antamalla kahden villihevosen repiä hänet kahtia. Julman rangaistuksen syynä oli se, että naisen aviomies oli pettänyt Ermanarikin. Sunildan kuoleman jälkeen tämän veljet Sarus ja Ammius haavoittivat Ermanarikia vakavasti. Legendan eri muunnelmat vaikuttivat voimakkaasti keskiaikaiseen germaaniseen ja myös Englannin ja Skandinavian kirjallisuuteen. Ermanarikin nimi esiintyy monessa eri muodossa eri kirjoittajilla ja eri kielillä. Ammianus Marcellinus kutsuu häntä "Ermenrichukseksi", Jordanes "Hermanaricukseksi", norjalaiset kirjoittajat "Jörmunrekriksi" ja anglosaksit "Eormenriciksi".


title: Chef & Sommelier

text: Chef & Sommelier olin Helsingin Ullanlinnassa lokakuussa 2010 toimintansa aloittanut ja kesäkuussa 2017 lopettanut ravintola, jonka Suomen Gastronomien Seura valitsi vuoden ravintolaksi vuonna 2013. Keittiömestarina (chef) toimi Sasu Laukkonen.


title: Chef & Sommelier

text: Luomuruokaan keskittynyt ravintola sai vuonna 2014 arvostetun Michelin-tähden.


title: Chef & Sommelier

text: Ravintolalla oli illallistarjoilu tiistaista lauantaihin.


title: Chef & Sommelier

text: Laukkonen ilmoitti tiedotteessa 2. toukokuuta, että ravintola lopettaa 22. kesäkuuta 2017. Elokuun alusta tiloissa aloitti uusi ravintola nimellä "ravintola Ora".


title: Jesse Hallikas

text: Jesse Antero Hallikas (s. 14. huhtikuuta 1997) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan vasen laitahyökkääjä. Hallikas pelaa lähinnä seuran A-nuorissa.


title: Jesse Hallikas

text: Hallikas aloitti jääkiekkoilun Imatran Ketterässä omien sanojensa mukaan 9-vuotiaana hänen ystävänsä, nykyään Tampereen Ilveksen SM-liigajoukkueessa pelaavan Jarkko Parikan houkuteltua Hallikaan harjoituksiin. Hän siirtyi kesken kauden 2012–2013 Ketterän B-nuorten Suomi-sarjajoukkuesta Saimaan Pallon C-nuorten SM-sarjajoukkueeseen, jonka varakapteeniksi Hallikas nousi. Hän oli runkosarjassa joukkueen paras maalintekijä 15 osumallaan. Kaudeksi 2013–2014 Hallikas palasi taas Ketterään, jonka B-nuorten Mestis-joukkueen paras pistemies, maalintekijä ja syöttäjä hän oli runkosarjassa tehoilla 11+12=23. Hallikas palasi kesken kauden kuitenkin taas SaiPaan.


title: Jesse Hallikas

text: Alkukausi 2016–2017 SaiPan A-nuorissa jäi Hallikkaalla rikkonaiseksi loukkaantumisten vuoksi. Hän jakoi tehoilla 14+6=20 joukkueen sisäisen maalipörssin voiton Antton Mönkäreen ja Jerkko Häkkisen kanssa sekä sijoittui sisäisessä pistepörssissä neljänneksi. Hallikas teki SM-liigadebyyttinsä 18. helmikuuta 2017 vieraissa Mikkelin Jukureita vastaan. Hänelle avautui paikka SaiPan kokoonpanosta, kun joukkue kärsi lukuisista poissaoloista, sillä SaiPa oli ilmoittanut loukkaantuneiksi peräti kymmenen pelaajaa. Lisäksi joukkueen vahvuudesta oli poistunut siirtotakarajalla viisi kenttäpelaajaa. Hallikas merkittiin joukkueen nelosketjuun yhdessä toisen liigadebytantin, Jimi Aavikon sekä toista liigaotteluaan pelanneen Kristian Afanasjevin viereen. Hän sai ottelussa jääaikaa 10.32 minuuttia. Liigauransa avausmaalin Hallikas teki runkosarjan päätöskierroksella 13. maaliskuuta 2017 ylivoimalla vieraissa Tapparaa vastaan. Jyrki Silius ja Kari Heikkinen valitsivat hänet ottelun Alumnien tähtien kolmostähdeksi. Hallikas pelasi kauden aikana SM-liigassa yhdeksän runkosarjaottelua tehden yhden maalin.


title: Jesse Hallikas

text: Hallikas on harrastanut lapsena myös jalkapalloa. Hän asuu Imatran Räikkölässä.


title: Erik Rosenlew

text: Erik Rosenlew (6. heinäkuuta 1877 Pori – 7. lokakuuta 1952 Pori) oli suomalainen vuorineuvos ja W. Rosenlew & Co Ab:n johtaja.


title: Erik Rosenlew

text: Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän pääsi ylioppilaaksi 1896 (Nya svenska lärovärket i Helsingfors) ja opiskeli Helsingin yliopistossa kemiaa valmistuen filosofian kandidaatiksi 1902 ja filosofian maisteriksi 1907. Hän opiskeli myös Zürichissä 1902–1903.


title: Erik Rosenlew

text:
Erik Rosenlew toimi Helsingin yliopiston kemiallisen laboratorion ylimääräisenä assistenttina 1904–1906 ja vt. laboraattorina 1906–1908. Hän oli W. Rosenlew & Co Ab:n johtajana vuodesta 1910 alkaen, yhtiön johtokunnan
jäsenenä vuodesta 1907 ja johtokunnan varapuheenjohtajana vuodesta 1916. Hän sai vuorineuvoksen arvon 1929.


title: Erik Rosenlew

text: Rosenlew oli naimisissa vuodesta 1902 Karin Matilda von Frenckellin kanssa.


title: Ravintola Roux

text: Ravintola Roux on lahtelainen ravintola, joka valittiin Vuoden ravintolaksi 2016.


title: Ravintola Roux

text: Noin 300 metriä Lahden rautatieaseman pohjoispuolella Keski-Lahden kaupunginosassa toimiva ravintola Roux tunnetaan korkealaatuisen klassisen ranskalaisen keittiötaidon vaalijana. Kaupunkinsa ainoa fine dining -ravintola on rakennettu vanhan apteekin tiloihin. Keittiömestarina toimii Sami Häkkinen ja toisena ravintoloitsijana Kati Häkkinen.


title: Magdeburgin raitiotieliikenne

text: Magdeburgin raitiotieliikenne on raitiotiejärjestelmä, jota käytetään Magdeburgin alueella.


title: Magdeburgin raitiotieliikenne

text: Kaupungin raitioteiden historia alkaa vuodesta 1876, jolloin perustettiin "Magdeburger Pferde-Eisenbahn-Gesellschaft". Seuraavan vuoden kesällä kaupungissa aloitettiin hevosraitiotien rakennustyöt ja lokakuussa 1877 ensimmäinen linja välillä Sudenburg–Breiter Weg–Sackstraße avattiin. Vielä saman vuoden joulukuussa avattiin toinenkin linja liikennöinnille.


title: Magdeburgin raitiotieliikenne

text: Vuonna 1884 muodostettiin "Magdeburger Tramway Company Ltd." ja aloitettiin uuden itä-länsi -raitiotieyhteyden rakentaminen. Saman vuoden marraskuussa kaupunkiin avattiin jälleen uudet raitiotielinjat. Tulevina vuosina raitiotieverkostoa laajennettiin ahkerasti ja kaupunkiin avattiin muun muassa höyryraitiotielinja vuonna 1886. Vuosisadan lopulla Union-Elektricitäts-Gesellschaft osti hevosraitiotien toiminnan ja syntyi "Magdeburger-Straßen-Eisenbahn-Gesellschaft". Kaupan myötä raitiotietä alettiin sähköistää ja ensimmäinen sähköraitiotielinja aloitti toimintansa vuoden 1899 kesällä. Toukokuuhun 1900 mennessä koko rataverkko oli sähköistetty.


title: Magdeburgin raitiotieliikenne

text: Vuonna 1912 kaupunki asetti tavoitteeksi ulottaa raitiotieverkoston lähiöihin, jonka myötä perustettiin "Magdeburger Vorortbahnen AG". Samalla alettiin rakentaa raitiotielinjaa Schönebeckin suuntaan.


title: Magdeburgin raitiotieliikenne

text: Toisessa maailmansodassa raitiotiekalusto vaurioitui merkittävästi etenkin keskikaupungissa ja liikennöinti jouduttiin hetkellisesti keskeyttämään kokonaan. Kesällä 1945 liikennöinti lakkautettiin kokonaan pitkäksi aikaa neuvostojoukkojen takia. Vasta huhtikuussa 1946 liikennöinti aloitettiin hiljalleen uudelleen. Vuodesta 1951 lähtien raitioteitä liikennöi "VEB (K) Magdeburger Verkehrsbetriebe".


title: Magdeburgin raitiotieliikenne

text: 1960-luvulla raitiotiet alkoivat kokeilla liikennöintiä ilman lipuntarkastajia. Vuosikymmenen lopulla liikennöinti aloitettiin uusilla Tatra T4-vaunuilla ja raitiotieyhteys Schönebeckiin lakkautettiin. Vuonna 1975 raitiotien ensimmäinen laajennus toisen maailmansodan jälkeen otettiin käyttöön, kun rata Neustädter Seelle valmistui.


title: Magdeburgin raitiotieliikenne

text: Saksojen jälleenyhdistymisen jälkeen perustettiin "Magdeburger Verkehrsbetriebe AG" liikennöimään kaupungin raitioteitä. 1990-luvulla rataverkkoa laajennettiin sekä uudistettiin ahkerasti.


title: Magdeburgin raitiotieliikenne

text: 2000-luvun alussa rataverkkoa on laajennettu muun muassa Europaringille sekä Reformin suuntaan. Lisäksi kalustoa on uusittu korvaamalla vanhoja Tatran raitiovaunuja NGT8D-mallisilla vaunuilla. Raitiotien merkittävää laajentamista on suunniteltu 2020-luvulle, jolloin rakennettaisiin muun muassa raitiotietunneli Magdeburgin päärautatieaseman alitse.


title: Vanhajärvi

text: Vanhajärvi on kuivatettu järvi Urjalassa Kanta-Hämeessä. Järven kuivaus saatiin päätökseen 1930-luvulla. Entinen järvi kuuluu Kolkanjoen–Kokonjoen valuma-alueeseen. Aiemmin se on muodostanut leventymän Urjalan Rutajärveen idästä laskevassa Kolkanjoessa eli Vanhajoessa eli Kokonjoessa, joka muodostaa Urjalan ja Forssan rajalla sijaitsevan Kokonjärven lasku-uoman.


title: Vanhajärvi

text: Pohjoisesta Vanhajärveen on laskenut Uutisjärvi, joka on kuivatettu jo aiemmin.


title: Breathlessly (kappale)

text: Breathlessly on maltalaislaulaja Claudia Faniellon esittämä kappale, jolla hän edusti Maltaa vuoden 2017 Euroviisuissa.


title: Breathlessly (kappale)

text: Kappale kilpaili Euroviisujen toisessa semifinaalissa 11. toukokuuta 2017, jossa se sai 55 pistettä, jäi sijalle 16 eikä päässyt finaaliin.


title: Joci Pápai

text: József ”Joci” Pápai (s. 22. syyskuuta 1981 Tata, Unkari) on unkarilainen laulaja, joka on etniseltä taustaltaan romani. Hän edusti Unkaria vuoden 2017 Eurovision laulukilpailussa kappaleella ”Origo”..


title: Joci Pápai

text: Pápai oli tekemisissä musiikin kanssa pienestä pitäen, sillä hänen isoveljensä oli aloittanut kitaran soittamisen ja kappaleiden kirjoittamisen nelivuotiaana. Pápai sai paljon vaikutteita 1960- ja 1970-lukujen musiikista sekä rockista, popista, soulista ja R&B-musiikista. Hän nousi ensimmäistä kertaa julkisuuteen vuonna 2005 osallistumalla TV2:n "Megasztár"-ohjelman toiselle tuotantokaudelle.


title: Joci Pápai

text: 8. joulukuuta 2016 ilmoitettiin, että Pápai olisi yksi kolmestakymmenestä osallistujasta, jotka kilpailisivat Unkarin euroviisuedustajan paikasta "A Dal 2017" -kilpailussa. Hän voitti 18. helmikuuta 2017 järjestetyn finaalin ”Origo”-kappaleellaan ja pääsi näin edustamaan Unkaria vuoden 2017 Eurovision laulukilpailussa Kiovassa, Ukrainassa.


title: Uutisjärvi

text: Uutisjärvi on kuivatettu järvi Urjalassa Kanta-Hämeessä.


title: Uutisjärvi

text: Järvi on 2010-luvulla pääosin peltoa, osaksi ojitettua suota. Entisen järvenpohjan metsäisellä osalla on laavu.


title: Uutisjärvi

text: Järvi on laskenut pohjoisesta Vanhajärveen, joka niin ikään on kuivatettu. Entinen järvi kuuluu Urjalan Rutajärveen idästä laskevan Kolkanjoen–Kokonjoen valuma-alueeseen.


title: Uutisjärvi

text: Järvi kuivatettiin vuonna 1818. Isonjaon ajankohtana vuonna 1782 järvi oli vielä avovesipintainen. Alueella vuonna 1900 kartoitetun Senaatin kartaston kartoitusajankohtana se on vielä ollut kosteana niittynä.


title: Lennart Rosenlew

text: Otto Lennart Rosenlew (19. huhtikuuta 1872 Pori – 28. heinäkuuta 1943 Suoniemi) oli suomalainen agronomi, maanviljelysneuvos ja kartanonomistaja.


title: Lennart Rosenlew

text: Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän kävi oppikoulua vuoteen 1891 saakka ja valmistui agronomiksi Mustialasta 1895. Rosenlew teki opintomatkan Ruotsiin ja Tanskaan 1897.


title: Lennart Rosenlew

text: Rosenlew omisti Suoniemellä Kauniaisten tilan vuodesta 1896 ja Maurin tilan vuodesta 1910. Hän oli Suoniemen säästöpankin kamreerina vuodesta 1905, Suoniemen kunnanvaltuuston puheenjohtajana vuodesta 1919 ja Säästöpankkien Keskusosakepankin hallintoneuvoston jäsenenä vuodesta 1928.


title: Lennart Rosenlew

text: Lennart Rosenlew oli naimisissa vuodesta 1901 Alice Löfhjelmin kanssa.


title: Soundbreaking

text: Soundbreaking on yhdysvaltalainen dokumenttisarja, joka käsittelee populaarimusiikin historiaa. Sarjassa on kahdeksan osaa, joissa jokaisessa käsitellään populaarimusiikin luomista ja taltioinnin historiaa eri näkökulmasta. Sarjaa tehtiin viisi vuotta, ja sitä varten haastateltiin yli 150 artistia.


title: Soundbreaking

text: Sarjan kaksi ensimmäistä osaa ensiesitettiin maaliskuussa 2016 South by Southwest -festivaaleilla Texasissa. PBS alkoi esittää sarjaa televisiossa 14. marraskuuta 2016. Suomessa sarjaa alettiin esittää Yle Teemalla 19. helmikuuta 2017.


title: Ribitoli

text: Ribitoli eli adonitoli (CHO) on sokerialkoholeihin kuuluva orgaaninen yhdiste.


title: Ribitoli

text: Ribitoli on huoneenlämpötilassa väritöntä kiteistä ainetta, jolla on makea maku. Yhdiste liukenee erittäin hyvin veteen ja lisäksi muun muassa etanoliin. Vaikka yhdisteellä on kolme kiraliakeskusta ei se silti ole optisesti aktiivinen. Tämä johtuu siitä, että yhdiste on rakenteeltaan mesoyhdiste.


title: Ribitoli

text: Ribitolia esiintyy vapaana muun muassa kevätruusuleinikissä ("Adonis vernalis") ja jänönputkiin kuuluvassa lajissa "Bupleurum falcatum". Lisäksi se on osa riboflaviinia, flaviinimononukleotidia ja bakteerien soluseinän teikkohappoja. Eliöt biosyntetisoivat yhdistettä pelkistämällä riboosia. Eräillä bakteereilla on ribitolidehydrogenaasientsyymi, joka hapettaa ribitolin ribuloosiksi.


title: Ribitoli

text: Ribitolia voidaan valmistaa pelkistämällä riboosia. Yhdistettä voidaan valmistaa myös erytro-4-pentyyni-1,2,3-triolista.


title: Ravintola C

text: Ravintola C on tamperelainen ravintola, joka valittiin vuoden ravintolaksi alkuvuodesta 2011. Ravintola sai tunnustusta erityisesti laadukkaista raaka-aineista, huolellisesta sesonkeja seuraavasta ruoan valmistuksesta ja osuvasta ruuan ja viinien yhteensovittamisesta.


title: Ravintola C

text: Ravintola sijaitsee aivan Tampereen rautatieaseman länsipuolella Kyttälän kaupunginosassa. Keittiömestarina ravintola C:ssä toimii Ilkka Isotalo ja sommelièrenä on Christina Suominen. Aiemmin samassa osoitteessa on toiminut ravintola Perla.


title: Tango Moderato

text: Tango Moderato on Pedro's Heavy Gentlemenin albumi vuodelta 1982. Levyn tunnetuin laulu on Harri Marstion tulkitsema "Romany Violin". Levy julkaistiin Kerberos-levymerkillä vinyylinä (koodilla KEL 626) ja c-kasettina (koodilla KEC 626).


title: Mestareiden kisa 2014

text: Mestareiden kisa 2014 oli järjestyksessään 26. Mestareiden kilpailu. Kilpailu käytiin 13–14. joulukuuta Bushy Parkin radalla Barbadoksella. Kilpailun voitti brittiläinen David Coulthard, joka päihitti finaalissa Pascal Wehrleinin lähtövoitoin 2–0.


title: Mestareiden kisa 2014

text: Susie Wolffista tuli historian ensimmäinen Mestareiden kisaan osallistuva naiskuljettaja.


title: Sierra Leonen kielet

text: Sierra Leone on monikielinen maa, jossa puhutaan 25 eri kieltä. Englanti on maassa virallinen kieli (de facto) ja krioa puhutaan laajimmin. Sitä puhutaan myös muissa maissa.


title: Sierra Leonen kielet

text: Muita merkittäviä kieliä ovat temne, jota puhuu äidinkielenään 37 prosenttia väestöstä sekä lingua francana Sierra Leonen pohjoisosassa, pääkaupunkiseudulla ja läntisellä puolella sekä mende, jota puhuu äidinkielenään 29,5 prosenttia väestöstä ja jota puhutaan myös lingua francana, maan eteläosassa. Muita kieliä ovat kono, kissi, kuranko, limba, fulani ja susu.


title: Sierra Leonen kielet

text: Vaikka englantia puhutaan virallisena kielenä kouluissa, valtionhallinnossa sekä mediassa, krioa puhutaan kuitenkin lingua francana yhteisenä kielenä koko Sierra Leonessa. Krio, englantipohjaisena kreolikielenä on maan väestöstä 10,5 prosentin äidinkielenä, mutta sitä puhuu 90 prosenttia sierraleonelaisista.


title: Sierra Leonen kielet

text: Sierra Leonessa puhutaan myös tietynlaista englannin kielen murretta, jota lausutaan englanninkielestä poikkeavasti.


title: Chinatownin metroasema (MRT)

text: Chinatown on Singaporen Mass Rapid Transit -metrojärjestelmän asema Chinatownissa Singaporen keskusta-alueella. Se avattiin 20. kesäkuuta 2003 North East Linen asemana. Vaihtoyhteys Downtown Linelle avautui 22. joulukuuta 2013.


title: Chinatownin metroasema (MRT)

text: Chinatown oli Downtown Linen pääteasema, kunnes linjan jatke Expoon avattiin 21. lokakuuta 2017.


title: Alexandru Suvorov

text: Alexandru Suvorov ( ("kyrillinen"), ; s. 2. helmikuuta 1987 Kišinjov, Moldavian SNT, Neuvostoliitto, nykyinen Chișinău, Moldova) on moldovalainen jalkapalloilija. Hän edustaa Kansallinen divisioonassa pelaavaa Zaria Bălți ja on pelipaikaltaan keskikenttäpelaaja.


title: Chinatownin metroasema

text: Chinatownin metroasema voi tarkoittaa seuraavia asemia:


title: Żabka

text: Żabka on elintarvikekauppaketju, joka operoi yli 2 400 myymälää Puolassa ja Tšekin tasavallassa. Ketjun liikevaihto oli 650 miljoonaa euroa vuonna 2010.


title: Żabka

text: Penta Investment -sijoitusyhtiö osti Żabkan vuonna 2010, mutta päätyi myymään ketjun Tšekin toiminnot englantilaiselle Tescolle vuonna 2010. 2011 Penta Investment myi myös Puolan Żabka Polskan Mid Europa Partners-yhtiölle.


title: Billy Edd Wheeler

text: Billy Edward Wheeler (s. 9. joulukuuta 1932 Boone County, Länsi-Virginia, Yhdysvallat) on yhdysvaltalainen laulaja-lauluntekijä. Hänen kirjoittamiaan kappaleita ovat muun muassa klassikot ”Jackson”, ”The Reverend Mr. Black” ja ”It’s Midnight”.


title: Billy Edd Wheeler

text: Yli sata muusikkoa on tehnyt omat versionsa Wheelerin kappaleista; heihin lukeutuvat Johnny Cash, Elvis Presley, Nancy Sinatra, The Kingston Trio ja Neil Young. Wheeler on tehnyt yhteistyötä myös maineikkaan Leiber–Stoller-kaksikon kanssa.


title: Billy Edd Wheeler

text: Kappaleiden tekemisen ohella Wheeler on luonut uraa myös näytelmäkirjailijana ja runoilijana.


title: Mestareiden kisa 2012

text: Mestareiden kisa 2012 oli järjestyksessään 25. Mestareiden kilpailu. Kilpailu käytiin 14–16. joulukuuta Rajamangalan stadionilla Thaimaan Bangkokissa. Kilpailun voitti ranskalainen Romain Grosjean, joka päihitti finaalissa Tom Kristensenin lähtövoitoin 2–0.


title: Bitten

text: Bitten on kanadalainen televisiosarja, joka perustuu Kelley Armstrongin kirjasarjaan "Women of the Otherworld".


title: Bitten

text: Sen esittäminen alkoi Kanadassa Bell Media -yhtiön omistamalla Space-kanavalla 11. tammikuuta 2014. Syfy osti sarjan esittämisoikeudet ja aloitti esittämisen Yhdysvalloissa kolme päivää myöhemmin. Suomessa sarjaa on voinut seurata Netflixin kautta.


title: Bitten

text: 18. maaliskuuta 2014 julkaistiin 32 kappaletta sisältävä ääniraita ""Bitten – Score Soundtrack Vol. 1"".


title: Bitten

text: Sarjassa seurataan naispulisen ihmissuden Elena Michaelsin tasapainottelua normaalin elämän ja ihmissusilauman tuoman vastuun välillä.


title: Bitten

text: Toukokuussa 2014 vahvistettiin Spacen tilanneen toisen tuotantokauden. Kolmannen tuotantokauden tilaus vahvistettiin 25. toukokuuta 2015.


title: Bitten

text: Joulukuussa 2015 vahvistettiin kolmannen kauden jäävän sarjan viimeiseksi.


title: Penny (kauppaketju)

text: Penny tai Penny Market (Saksassa ja Itävallassa "Penny Markt") on saksalainen elintarvikekauppaketju. REWE Groupin omistama ketju toimii Saksassa, Itävallassa, Tšekin tasavallassa, Unkarissa, Italiassa ja Romaniassa ja sen liikevaihto oli 10,3 miljardia euroa vuonna 2010. Penny työllistää noin 43 000 henkilöä ja sen pääkonttori on Saksan Kölnissä.


title: Penny (kauppaketju)

text: Pennyn perusti brittiläinen James D Penny vuonna 1973 ja se myytiin REWE Groupille vuonna 1992.